
转讜住驻讜转



 讗讘诇 讚讝讬转讗 诪讘讝注 讘讝注. 驻讬专砖 讛拽讜谞讟专住 讜诇诪讗谉 讚讞讬讬砖 讘诪讞讟 讞讬讬砖 谞诪讬 讛讻讗 讜讗诐 讻谉 讛讜讛 讚诇讗 讻讛诇讻转讗 讚拽讬讬诪讗 诇谉 讛诇讻转讗 讻专讘讬 讬讜讞谞谉 讚诪讻砖讬专 诇注讬诇 讗讘诇 谞专讗讛 讚讗驻讬诇讜 专讘讬 讬讜讞谞谉 讘诪讞讟 讛讜讗 讚转诇讬谞谉 砖讘讗转讛 讚专讱 讛住诪驻讜谞讜转 讗讘诇 拽砖讬讬转讗 讚讝讬转讗 砖讛诐 讙住讬诐 讜讗讬谞谉 讬讻讜诇讬谉 诇讘讗 讘专讬讜讜讞 讚专讱 讛住诪驻讜谞讜转 讞讬讬砖讬谞谉 砖诪讗 谞讬拽讘讛 讛讜讜砖讟 讜讞讝专 讜谞讻谞住 讘讻讘讚: 讻讛谞讬诐 谞讛讙讜 讘讜 讛讬转专. 讛''讛 讬砖专讗诇讬诐 讜讻讛谞讬诐 讚谞拽讟 诇驻讬 砖讛拽讘讛 谞讬转谞讛 诇讻讛谞讬诐: 诪讗讬 诪住讬讬注 讻讛谞讬. 讚诪砖讜诐 驻注诐 讗讞转 诇讗 讛讬讛 拽讜专讗讛讜 诪住讬讬注 讻讛谞讬: 讜讛拽讚讜砖 讘专讜讱 讛讜讗 诪住讻讬诐 注诇 讬讚诐. 讜诇专讘讬 讬砖诪注讗诇 诇讗 讗讬爪讟专讬讱 拽专讗 诇讛讻讬 讚驻砖讬讟讗 讚诪住讻讬诐 讻讬讜谉 砖爪讜讛 诇讛诐 诇讘专讱: 讜讗讘专讻讛 诪讘专讻讬讱. 讜讗驻讬诇讜 注讜讘讚讬 讻讜讻讘讬诐 讛诪讘专讻讬诐 讗转 讬砖专讗诇 诪转讘专讻讬谉 讻讚讗讬转讗 讘讬专讜砖诇诪讬 讚讘专讻讜转 讚讛讛讜讗 注讜讘讚 讻讜讻讘讬诐 讚讬讛讬讘 砖诇诪讗 诇专讘讬 讬砖诪注讗诇 讗诪专 诇讜 诪诇转讱 讻讘专 讗诪讜专讛 驻讬专讜砖 讗讬谞讬 爪专讬讱 诇讛讞讝讬专 诇讱 砖诇讜诐 砖讘专讻转讱 讻转讜讘讛 诪讜讗讘专讻讛 诪讘专讻讬讱: 砖讗诪专 诪砖讜诐 讗讘讜转讬讜 诪讗讬 讛讬讗 讚转谞讬讗 讻讜'. 驻讬专讜砖 拽讘诇讛 讛讬转讛 讘讬讚讜 砖诇 专讘讬 讗讜砖注讬讗 讚专讘讬 讬砖诪注讗诇 诪砖讜诐 讗讘讜转讬讜 讛转讬专 讗讘诇 诇讗 诪转讜讱 讘专讬讬转讗 讝讜 讚拽讚拽 讜诇讗 讙专住讬谞谉 讚讘专讬 专讘讬 讬砖诪注讗诇 砖讗诪专 诪砖讜诐 讗讘讜转讬讜 讗诇讗 讚讘专讬 专讘讬 讬砖诪注讗诇 住转诐 讚讛讗 讘诪住拽谞讗 诪讛驻讻讬谞谉 诇讬讛 讜诪驻专砖 讚诪砖讜诐 讗讘讜转讬讜 讚拽讗诪专 专讘讬 讗讜砖注讬讗 讛讬讬谞讜 诪砖讜诐 讗讘讜转讬讜 讜诇讬讛 诇讗 住''诇 讜讛讗 讚拽讗诪专 讛讻讗 砖讗诪专 诪砖讜诐 讗讘讜转讬讜 诪讗讬 讛讬讗 讛讬讬谞讜 讗讜转讛 讘专讬讬转讗 砖讛转讬专 专讘讬 讬砖诪注讗诇 讞诇讘 讛拽讬讘讛 砖讗转讛 讗讜诪专 砖讛讜讗 诪砖讜诐 讗讘讜转讬讜 诪讗讬 讛讬讗: 

专讘讬谞讜 讙专砖讜诐

诪砖谞讬 爪讚讚讬诐 讚谞讬拽讘 注讚 讞讜爪讛. 讜诇讗 讗诪专讬谞谉 谞讬讞讝讬 讗讬 拽讜驻讬讛 诇讙讗讜 讻讜' 讻诇讜诪专 诇诪讛 诪爪讚 讗讞讚 讻砖专讛 谞讬讞讝讬 讗讬 拽讜驻讬讛 诇讘专 讗注"讙 讚诇讗 谞拽讘 讗诇讗 诪爪讚 讗讞讚 谞讬诪讗 谞拽讜讘讬 谞拽讬讘 讜注讬讬诇 讜诇讬讛讜讬 讟专驻讛. 讛转诐 讗讬讬讚讬 讚讗讬讻讗 讗讜讻诇讬谉 讜诪砖拽讬谉 讻讜' 讻诇讜诪专 讛讬讻讗 讚诇讗 谞讬拽讘 讗诇讗 诪爪讚 讗讞讚 讗诪专讬谞谉 拽讜驻讬讛 诇讙讗讜 讛讜讛 讜讗讬讬讚讬 讚讗讬讻讗 讗讜讻诇讬谉 讜诪砖拽讬谉 讚讞拽讜讛 讜讗驻讻讜讛 拽讜驻讬讛 诇讘专 讗讘诇 讘讻讘讚讗 讛转诐 讞讝讬谞谉 讗讬 拽讜驻讬讛 诇讘专 讗讬 拽讜驻讬讛 诇讙讗讜:



讛讛讬讗 拽砖讬转讗 讚讗讬砖转讻讞 讘诪专讛 拽砖讬讬转讗 讚转诪专讬. 讗注"讙 讚诇讗 谞驻拽讗 诪讬专讘诇 讛讜讗 讚拽讗 专讘讬诇 讻诇讜诪专 讛讗 讜讚讗讬 讙住讛 讛讬讗 讜诇讗 诪爪讬 诇谞拽讜讘讬 讗诇讗 住讬诪驻讜谞讗 谞拽讟 讜注讬讬诇 讜诇讗 讗诪专讬谞谉 谞讬讞讝讬 讗讬 讬讻诇讗 诇诪谞驻拽 讚专讱 住讬诪驻讜谉 讜讚讗讬 注讬讬诇讗 讚专讱 住讬诪驻讜谉 讜讗讬 诇讗 诪爪讬 诇诪讬驻拽 诇讗 注讬讬诇讗 讚专讱 住讬诪驻讜谉 讗诇讗 讗注"讙 讚诇讗 谞驻拽讗 讚专讱 住讬诪驻讜谉 讛专讬 讝讛 讻爪专讜专讜转 讚拽讬谉 砖讘讻讘专讛 砖讻讜讘专讬谉 讗讜转讛 讜诪专讜讘 讚讜讞拽 砖讻讜讘诇讬谉 讗讜转讛 讬讜爪讗讬谉 讛爪专讜专讜转 诪专讜讘 讛讚讜讞拽 讜讗诐 专讜爪讛 讗讚诐 诇讛讜爪讬讗谉 讚专讱 讗讜转讜 讞讜专 讗讬谉 讬讻讜诇 诇讛讜爪讬讗谉 讗祝 讛讻讗 谞诪讬 诪专讜讘 讛讬诇讜讱 砖讛讜诇讻转 讛讘讛诪讛 讘讻诇 注转 诪谞注谞注讛 讗讜转讛 拽砖讬讬转讗 讜谞讻谞住讛 讚专讱 住诪驻讜谉:



讗讬讘注讬讗 诇讛讜 诇讗讻讜诇 讗讜 诇住诪诪谞讬谉 讻诇讜诪专 砖诪讬讬讘砖讬谉 讗讜转讛 讜注讜砖讬谉 诪诪谞讛 住诪诪谞讬谉 诇专驻讜讗讛. 讗诇讗 诇讗讜 诇住诪诪谞讬谉 讚讬拽专讛 讛讬讗 诇注谞讬谉 住诪诪谞讬谉 砖讗讬谉 讬讜讚注讬谉 讘谞讬 讗讚诐 诇注砖讜转讛 住诪诪谞讬谉 讗讞讚 诪讗诇祝:



诪讬 转诇讬谞谉 讗讜 诇讗 转诇讬谞谉 讻诇讜诪专 诪讬 讗诪专讬谞谉 讛讟讘讞 谞拽讘讛 诇讗讞专 砖讞讬讟讛 讚讻砖讬专讛 讗讬 诇讗. 讚讛讗 转诇讬谞谉 讘讝讗讘 讻诇讜诪专 讝讗讘 砖谞讟诇 讘谞讬 诪注讬讬诐 讜讛讞讝讬专谉 讻砖讛谉 谞拽讜讘讬谉 讗诪专讬谞谉 讝讗讘 谞拽讘讜讛:



诪讜专谞讗. 转讜诇注转 砖诪砖转讻讞 讘专讬讗讛 诇讗讞专 砖讞讬讟讛 讜谞拽讘 讘专讬讗讛 讜诇讗 讬讚注讬谞谉 讗讬 拽讜讚诐 驻专讬砖 诪谉 讛专讬讗讛 讜谞拽讘 拽讜讚诐 砖讞讬讟讛 讜讟专驻讛 讗讬 诇讗讞专 砖讞讬讟讛:



诪诇讜讱 注专讘讗讛 拽讗诪专转 讻讜' 讗讬谞讜 讗' 诇砖讜诐 讙谞讗讬 讗诇讗 诪讗讜转讜 诪拽讜诐:



讜讗转 诪讛 讘讬讚讱 专' 讝讬专讗 讗"诇 诇专' 讘讬讘讬 讘专 讗讘讬讬:



讻讛谞讬诐 谞讛讙讜 讘讜 讛讬转专 讻讜' 讜讗讬 驻专讻转 讻讛谞讬 诪讗谉 讚讻专 砖诪讬讬讛讜 诪砖讜诐 讚讛拽讬讘讛 讗讝讬诇 诇讻讛谞讬诐. 讜诪讗讬 诪住讬讬注 讻讛谞讬 讻诇讜诪专 讻讬讜谉 讚诇专' 注拽讬讘讗 讘专讻讛 诇讻讛谞讬诐 诪驻讬 讛拽讘"讛. 专' 讬砖诪注讗诇 诪讗讬 诪住讬讬注 讻讛谞讬 讬讜转专 诪专' 注拽讬讘讗:





专砖讘"讗

讗讬 讗讬谞拽讬讘 讘专讬讗讛 讛讬讻讗 讚诪砖诪砖讗 讬讚讗 讚讟讘讞讗 讜讻讜',   讜讗住讬拽谞讗



讜讛讬诇讻转讗 转诇讬谞谉. 讜驻讬专砖 专砖"讬 讝"诇 讗谞讬 砖诪注转讬 讘诪讬爪专 讛讞讝讛   砖诪转讜讱 讛讚讜讞拽 讛讬讚 拽讜专注转 讛专讬讗讛 讘爪驻讜专谞讬讜, 讜讻诪讚讜诪讛 讗谞讬 讘讻诇 诪拽讜诐 砖讛讜讗 讬讜讚注   砖讬讜讻诇 诇转诇讜转 讻讙讜谉 谞拽讘 讛注砖讜讬 讘住讻讬谉 讗讜 砖转诇砖讛 诪诇诪注诇讛 讘讞讝拽讛 讜讗讞专 讻讱 谞诪爪讗 砖诐   谞拽讘 注"讻.



讜讗诪专 专讘 诪砖专砖讬讗 讻讜转讬讛 讚讗讘讜讛 诪住转讘专讗 讚讛讗 转诇讬谞谉 讘讝讗讘. 诪讻讗谉 讬砖   诇讛讜讻讬讞 讚讗驻讬诇讜 谞拽讬讘转 讛专讬讗讛 转诇讬谞谉 讘讝讗讘, 砖诇讗 讻讚讘专讬 诪拽爪转 专讘讜转讗 讝"诇 砖讗诪专讜   讚讚讜拽讗 讘讘谞讬 诪注讬诐 转诇讬谞谉 讘讝讗讘 讗讘诇 讘专讬讗讛 讗讘诇 讘专讬讗讛 砖注诇讜诇讛 讗爪诇 讟专驻讬讜转 诇讗   转诇讬 讘讝讗讘, 讜讛讗 讛讜讬 转讬讜讘转讬讬讛讜, 讜讻讘专 讛讗专讻谞讜 讘讝讛 诇诪注诇讛 讘诪拽讜诪讛 (讟, 讗) 砖"诇.





讛诪讗讬专讬

诪讞讟 砖谞诪爪讗 讘注讜讘讬 讘讬转 讛讻讜住讜转 诪爪讚 讗讞讚 讻砖专讛 砖讞讘专转讛 诪讙讬谞讛 注诇讬讛 诪砖谞讬 爪讚讚讬谉 讟专驻讛 讜讗讬谉 讻讗谉 讞诇讜拽 讘讬谉 讚专讱 拽讜驻讛 谞讻谞住讛 诇讚专讱 讞讜讚讛 谞讻谞住讛 讜诪爪讚 讗讞讚 诪讬讛讗 讗讬谉 讗讜诪专讬谉 拽讜驻讗 诇讘专 专"诇 讞讜抓 诇讻专住 注诇 讻诇 驻谞讬诐 诇讗 讘讜砖讟 谞讻谞住讛 砖讗诐 讻谉 讬砖 诇讱 诇讜诪专 砖讚专讱 拽讜驻讗 谞讻谞住讛 讜谞拽讘讛 讛讚讜驻谉 讛注讜讘讬 讜讛专讬 讗讬谉 讚专讱 拽讜驻讗 诇谞拽讜讘 讗诇讗 讚专讱 拽谞讛 谞讻谞住讛 讜讬爪讗讛 诇讛 讗讬讝讛 讚专讱 诪讛讗讬讘专讬诐 讛谞驻住诇讬诐 讘谞拽讘 讜诪诪谞讜 诇注讜讘讬 讗诇讗 讗注"驻 砖讗讬谉 讚专讱 诇谞拽讜讘 讘讚拽讬谉 讘讻专住 诪讬讛讗 讚专讻讜 讘讻讱 砖讛讗讜讻诇讬谉 讚讜讞拽讬谉 讗讜转讛 讜讬讜爪讗讛 讜谞讻谞住转 讜注谞讬谉 讝讛 诪转讘讗专 诇诪讟讛:



诪讞讟 砖谞诪爪讗转 讘住诪驻讜谉 讛讻讘讚 讻砖专讛 讻诇 砖讛讬讗 讘住讬诪驻讜谉 讜讗讬谞讛 转讞讜讘讛 讚专讱 住诪驻讜谉 谞讻谞住讛 讜讛专讬 讛讬讗 诇砖诐 讜诇讗 谞拽讘讛 讻诇讜诐 讜讻谉 讘讻诇 讛住讬诪驻讜谞讜转 讜住讬诪驻讜谉 讝讛 砖诇 讻讘讚 诪爪讚 注爪诪讜 讗讬谉 讘讜 砖讜诐 讟专驻讜转 讗驻讬' 谞讬拽讘 讜讗驻讬' 谞讞转讱 砖讛专讬 讗驻讬' 谞讬讟诇 讻诇讜 讻砖专 讜拽谞讛 讛讻讘讚 砖讗诪专谞讜 注诇讬讜 砖讛讜讗 谞驻住诇 讘谞拽讘 诇讗 住诪驻讜谉 讛讜讗 讻诪讜 砖讘讬讗专谞讜 诇诪注诇讛 砖讛专讬 拽讜讚诐 砖讬讻谞住 诇讻讘讚 讛讜讗 讜讙讚讜诇讬 讛诪讞讘专讬诐 驻住诇讜讛 讜讻谉 讻转讘讜 讘住讬诪驻讜谉 讛专讬讗讛 砖谞讬拽讘 讗祝 砖诇讗 讘爪讚 讞讘讬专讜 砖讟专驻讛 讻诪讜 砖讻转讘谞讜 讘砖诪讜注转 转诇转讗 拽谞讬 讛讜讜 讜讛讚讘专讬诐 讝专讬诐:



讻转讘讜 讛讙讗讜谞讬诐 砖诪讞讟 砖谞诪爪讗转 讘讟专驻砖讗 讟专驻讛 讙专注讬谞讛 砖诇 转诪专讛 砖谞诪爪讗转 讘诪专讛 讻砖专讛 诪驻谞讬 砖讚专讱 住诪驻讜谉 讛讻讘讚 谞讻谞住讛 砖讗诇讜 讚专讱 讜砖讟 讜砖转谞拽讜讘 讛诪注讬谉 注讚 砖转讙讬注 诇住讬诪驻讜谉 讜诪诪谞讜 诇诪专讛 讛专讬 讗讬谞讛 讬讻讜诇讛 诇谞拽讜讘 讜讗注"驻 砖讗讬谉 讗谞讜 讬讻讜诇讬谉 诇讛讜爪讬讗讛 注讻砖讬讜 讚专讱 住讬诪驻讜谉 诪"诪 注诇 讬讚讬 谞注谞讜注 讛诇讬讻转讛 诪转注讙诇转 讘讻讞 注讚 砖讚讞拽讛 讜谞讻谞住讛 讗讘诇 讙专注讬谞讛 砖诇 讝讬转 讛讜讗讬诇 讜专讗砖讬讛 讞讚讬谉 讚讬谞讛 讻诪讞讟 讜讚专讱 讜砖讟 谞讻谞住讛 讜谞拽讘讛 注讚 砖讛讙讬注 诇住讬诪驻讜谉 讛讻讘讚 讜诪诪谞讛 诇诪专讛 讜讟专驻讛 讜诪"诪 讙讚讜诇讬 驻讜专讜讜讬谞爪讗 讻转讘讜 讘讞讘讜专讬讛诐 砖诇讗 谞讗诪专 讻谉 讗诇讗 砖讗讬谉 讛诪专讛 诇驻谞讬谞讜 讗讘诇 讗诐 讛讬讗 诇驻谞讬谞讜 砖诇诪讛 诪讜转专转 诪讚讬谉 诪讞讟 砖谞诪爪讗转 讘专讬讗讛 讜注诇转讛 讘谞驻讬讞讛 砖讻诇 砖讬砖 诇讜诪专 住讬诪驻讜谞讗 谞拽讟 讜讗转讗 讻砖专讛:



谞讬拽讘讛 讛专讬讗讛 讘诪拽讜诐 砖讬砖 诇转诇讜转 讘讬讚 讛讟讘讞 讜砖讛讚讘专讬诐 诪讜讻讬讞讬谉 诇驻讬 诪砖诪讜砖讜 砖讗驻砖专 诇讜 诇转诇讜转 讘讜 讻讙讜谉 砖讛谞拽讘 讘住讻讬谉 讗讜 砖转诇砖讛 诪诇诪注诇讛 讜讗讞专 讻讱 谞诪爪讗 讘讜 讛谞拽讘 转讜诇讬谉 讘讝讛 讜讻砖专讛 讜讻谉 讘讻诇 诪讛 砖讬砖 诇转诇讜转:



讘讗 讝讗讘 讜谞讟诇讛 讜讛讞讝讬专讛 诪谞讜拽讘转 讻砖专讛 讜讬砖 讘讝讜 讞讜诇拽讬谉 讻诪讜 砖讛转讘讗专 讘驻专拽 专讗砖讜谉:



转讜诇注转 砖谞诪爪讗 讬讜爪讗 诪谉 讛专讬讗讛 讜谞拽讘 讚专讱 讬爪讬讗转讜 讜讗讬谞讜 讬讚讜注 讗诐 拽讜讚诐 砖讞讬讟讛 讬爪讗 讜转讟专祝 讜讗诐 诇讗讞专 砖讞讬讟讛 讜讻砖专讛 讜讚讗讬 诇讗讞专 砖讞讬讟讛 讬爪讗 砖讛专讙讬砖 讘诪讬转讛 讜讘专讞 讗讘诇 诪讞讬讬诐 诇讗 讛讬讛 讬讜爪讗 诪砖诐:



诪爪讜转 注砖讛 诇讛讬讜转 讛讻讛谞讬诐 诪讘专讻讬谉 讗转 讬砖专讗诇 讘讻诇 讬讜诐 讻诇 砖讛爪讘讜专 诪转专讬谉 讗讜转诐 讘讻讱 讻诪讜 砖讘讬讗专谞讜 讘诪拽讜诪讜 砖谞讗诪专 讻讛 转讘专讻讜 讜诇注讜诇诐 讬讛讗 诇讘讜 砖诇 讗讚诐 诪讻讜讜谉 诇砖诪讬诐 砖讗注"驻 砖讛讘专讻讛 诪驻讬 讻讛谞讬诐 讛拽讘"讛 诪住讻讬诐 注诇讬讛 讜讻诪讜 砖讗诪专 讜讗谞讬 讗讘专讻诐 讜诇讗 注讜讚 讗诇讗 砖讗祝 讛讻讛谞讬诐 讗注"驻 砖讗讬谉 诇讛诐 讘专讻讛 讘诪拽讜诐 讬砖专讗诇 专"诇 砖讗讬谞诐 讘讻诇诇 讗讜转讛 讛讘专讻讛 诪"诪 诪爪讚 讗讞专 讛诐 谞讜讟诇讬谉 砖讻专 注诇 讘专讻转诐 砖谞讗诪专 讜讗讘专讻讛 诪讘专讻讬讱:





诪讛专砖"讗 - 讞讬讚讜砖讬 讛诇讻讜转

讙诪' 讚转谞讬讗 讗转 讻诇 讛讞诇讘 讗砖专 注诇 讛拽专讘 讙讜' 讜讻谉 讘讗讬讚讱 讘专讬讬转讗 讻爪"诇 讜讻"讛 讘专讬"祝 讜讘诪专讚讻讬 讜讘讙讬专住转 讛讬诇拽讜讟 讜讻谉 谞专讗讛 诪驻讬' 专砖"讬 砖驻讬' 讛讻转讜讘 诪专讘讛讜 讘讻诇诇讜 诪讜讗转 讻诇 讛讞诇讘 讻讜' 注讻"诇 讗讘诇 专讬砖讗 讚讛讗讬 拽专讗 讗转 讛讞诇讘 讛诪讻住讛 讙讜' 诇讗 讗转讗 诇专讘讜转 讗诇讗 诇诪注讟 讞诇讘 砖注诇 讛讚驻谞讜转 讻讚讗讬转讗 讘转"讻 讻诪"砖 讛转讜住' 讜拽"诇:


讘驻专砖"讬 讘讚"讛 讗讘诇 讚讝讬转讗 诪讘讝注 讘讝注 讜诪讗谉 讚讟专讬祝 讘诪讞讟 讟专讬祝 谞诪讬 讘讛讗 注讻"诇 讬砖 诇讚拽讚拽 诪讬 讛讻专讬讞 讗讜转讜 诇讻讱 讚讛讗 讘讻讘讚 拽讬讬诪讬' 讛讻讗 讜诪讗谉 讚诪讻砖讬专 谞诪讬 讘诪讞讟 诇讙讘讬 专讬讗讛 讛讻讗 讘讻讘讚 诪讜讚讛 讻讬讜谉 讚讗讬讻讗 诇诪讬诪专 讚专讱 讛讜讜砖讟 注诇转讛 诇讻讘讚 讜讗讬讻讗 诇诪讬诪专 讚专讱 讛住诪驻讜谉 讗讝诇讬谞谉 诇讞讜诪专讗 讻讛讛讬讗 讚拽讟讬谞转讗 讚诇"砖 拽讜驻讗 诇讙讜 讜诇"砖 诇讘专 讚讟专驻讛 诇讙讘讬 讻讘讚 讜讬"诇 讚讻讬讜谉 讚讗砖转讻讞 讘诪专讛 讛"诇 讻住诪驻讜谞讗 专讘讗 讚讻讘讚讗 讜诇诪讗谉 讚诪讻砖讬专 讘诪讞讟 讘专讬讗讛 诪讻砖讬专 谞诪讬 讘讛讗 讚住诪驻讬谞讗 谞拽讟 讜讗转讗讬 讜讻谉 谞专讗讛 诪讚讘专讬 讛专"谉 讜讛讬讛 谞专讗讛 诇讻讗讜专讛 诇驻讬 讚专讱 专砖"讬 讻讬讜谉 讚诇诪讗谉 讚讟专讬祝 拽讗诪专 讘讝讬转讗 讚诪讘讝注 讘讝注 讜讗驻"讛 讘讚讚讬拽诇讗 讗诪专讬谞谉 讚讜讚讗讬 住诪驻讜谞讗 谞拽讟 讜讗转讗讬 讛"讛 谞诪讬 讘拽讜驻讗 诇讙讜 诪讜讚讛 诇诪讬诪专 讚住诪驻讜谞讗 谞拽讟 讜讗转讗讬 讚讚专讱 讛讜讜砖讟 讗讬谞讛 专讗讜讬讛 诇讘讗 讗讘诇 专砖"讬 诇讗 驻讬专砖 讻谉 砖讻转讘 诇注讬诇 讚专讘 讗砖讬 讚讗诪专 讘拽讜驻讗 诇讙讜 住诪驻讜谞讗 谞拽讟 讜讗转讗讬 拽讬诐 诇讬讛 诇砖讬讟转讬讛 讚专讘讬 讬讜讞谞谉 讚诪讻砖讬专 讘专讬讗讛 讜爪"诇 讚讗讬讻讗 诇驻诇讜讙讬 讘讬谉 拽讜驻讗 诇讙讜 讜讘讬谉 讛讱 讚讛讻讗 讚讚讬拽诇讗 讚讗"讗 讻诇诇 讚专讱 讛讜讜砖讟 诪砖讗"讻 讘拽讜驻讗 诇讙讜 讚诪讗谉 讚诪讟专讬祝 住转诪讗 拽讗诪专 讜诇讗 诪驻诇讬讙 讘讬谉 拽讜驻讗 诇讘专 讜讘讬谉 拽讜驻讗 诇讙讜 讚讗驻砖专 拽爪转 讚专讱 讛讜讜砖讟 讜诪讬讛讜 讘讛讱 讞讬转讜讻讗 讚专讬讗讛 讚拽讗诪专 讗讬 讛讜讛 拽诪谉 讛讜讛 诪讬谞拽讘讗 砖驻讬' 专砖"讬 诪砖讜诐 讚讚专讱 讛讜讜砖讟 谞讻谞住讛 注"讻 讚讗讬转 诇谉 诇驻诇讜讙讬 讘讬谉 拽讜驻讗 诇讘专 讜讘讬谉 拽讜驻讗 诇讙讜 讚讗诇"讻 讗诪讗讬 诪讻砖讬专 诇讬讛 讘讞讬转讜讻讗 讚讻讘讚讗 讘拽讜驻讗 诇讙讜 讻诪讜 砖讛拽砖讜 讛转讜住' 讜爪"注:


转讜住' 讘讚"讛 讜讗讘专讻讛 诪讘专讻讬讱 讜讗驻讬' 注讜讘讚 讻讜讻讘讬诐 讻讜' 讚讬讛讬讘 砖诇诪讗 诇专讘讬 讬砖诪注讗诇 讻讜' 注讻"诇 讜诇讛讻讬 讗爪讟专讬讱 诇讬讛 讜讗讘专讻讛 诪讘专讻讬讱 诇专讘讬 讬砖诪注讗诇 讜讬砖 诇驻专砖 诇驻讬 讝讛 讚诪拽讜诐 讘专讻讛 讚讬砖专讗诇 讚注讚讬驻讗 讛讬讬谞讜 诪砖讜诐 讚讛讜讛 讘专讻讛 诪讬讜讞讚转 诇讻讛谞讬诐 诪砖讗"讻 讜讗讘专讻讛 诪讘专讻讬讱 讚讛讜讛 讻讜诇诇转 讗祝 诇注讜讘讚讬 讻讜讻讘讬诐 讜拽"诇:





诪讛专砖"讗 - 讞讬讚讜砖讬 讗讙讚讜转

讗讜讜讝讗 讘讝讜讝讗 讜专讬讗讛 [讚讬讚讛] 讘讚' 讻讜'. 讞讜砖讘谞讗 讚讚讬谉 讻讞讜砖讘谞讗 讚讚讬谉 讜专"诇 诇讗 讘讬讜转专 ' 诪讻讚讬 讚诪讬' 专拽 讘讻讚讬 砖讜讜讬' 讜拽"诇: 


讜讗讘专讻讛  诪讘专讻讬讱 讻讜'. 讻转讘讜 讛转讜住' 讜讗驻讬' 讻讜转讬诐 讻讜' 讻讜转讬 讚讬讛讬讘 砖诇诪讗 诇专' 讬砖诪注讗诇 讻讜' 注讻"诇 专"诇 讜诇讛讻讬 讗爪讟专讬讱 诇讬讛 讜讗讘专讻讛 诪讘专讻讬讱 诇专' 讬砖诪注讗诇 讜讬砖 诇驻专砖 诇驻讬 讝讛 讚讘诪拽讜诐 讘专讻讛 讚讬砖专讗诇 讚注讚讬驻讗 讛讬讬谞讜 诪砖讜诐 讚讛讜讛 讘专讻讛 诪讬讜讞讚转 诇讻讛谞讬诐 诪砖讗"讻 讜讗讘专讻讛 诪讘专讻讬讱 讚讛讜讛 讻讜诇诇转 讗祝 诇讻讜转讬诐 诇专"讬:





诪讛专"诐

讘讙诪' 讚转谞讬讗 讗转 讻诇 讞诇讘 讛诪讻住讛 讜讙讜'. 讟"住 讛讜讗 讜爪专讬讱 诇诪讞讜拽 转讬讘转 讻诇 讚拽专讗 讛讻讬 讻转讬讘 讗转 讛讞诇讘 讛诪讻住讛 讗转 讛拽专讘 讜讗转 讻诇 讛讞诇讘 讗砖专 注诇 讛拽专讘 讜讛讗讬 讚专砖讗 讚专讘讬 讬砖诪注讗诇 讜专讘讬 注拽讬讘讗 诪住讬驻讗 讚拽专讗 讬诇讬祝 诇讛 诪讗转 讻诇 讛讞诇讘 讗砖专 注诇 讛拽专讘 讜讻谉 诪砖诪注 诪驻讬' 专砖"讬 讜专讬砖讗 讚拽专讗 讗转 讛讞诇讘 讛诪讻住讛 讗转 讛拽专讘 讬诇驻讬谞谉 诪讬谞讬讛 诇诪注讟 讞诇讘 砖注诇 讛讚讜驻谉 讻诪讜 砖讻转讘讜 讛转讜住驻讜转:





讞讻诪转 砖诇诪讛

讙诪' 专讘 讗讞讗 讘专讬讛 讚专讘讛 讗诪专 转诇讬谞谉 讻讜' 讻爪"诇:


专砖"讬 讘讚"讛 谞讛讙讜 讘讜 讻讜' 谞拽讬讟 诇讬讛. 谞"讘 驻讬' 讻讛谞讬诐:





诪讛专"诐 砖讬祝

讙诪' 诇诪讛 谞拽专讗 砖诪讛 专讬讗讛.   讗祝 砖讗讬谉 诇讞驻砖 讟注诐 注诇 砖诐 讛注爪诐 讜讻专住 讜讟讞讜诇 讜诇讘 讜讻讛"讙 诪讛 讟注诐 诇讛诐 诪"诪 讝讛 讻讘专 讬砖 诇讻诇 讗讞讚 砖诐 驻专讟讬 讗讜谞讛 讜讗讜诪讛 讜注讬讬谉 诪"砖 讘讻转讜讘讜转 诪讗讬 讗诇诪谞讛 讻讜': 


讙诪' 诇讗讻讬诇讛 讗讜 注"讬 住诪诪谞讬诐 讗讬谉 讘诪砖诪注讜转 讛诇砖讜谉 讚讘专 讜讛讬驻讜讻讜:  


讙诪' 讜讛诇讻转讗 诇讗讞专 砖讞讬讟讛 驻讬专砖 诪驻讜专砖 讟注诪讜 讘讘"讬 诪砖讜诐 讘谉 讞讘讬讘:  


讙诪' 诪驻讬 讙讘讜专讛 诇讗 诇诪讚谞讜 讻讜'.   讻爪"诇: 


讙诪' 讚转谞讬讗 讗转 讛讞诇讘 讛诪讻住讛 讜讙讜'.   讻爪"诇 讻讘讗讬讚讱 讘讘专讬讬转讗 讜讻讚诪砖诪注 (诪讛转诐) [诪讛转讜住驻讜转] (*讛) 注讬讬谉 讘专砖"讬: 


讘专砖"讬 讘讚"讛 讜讗转 诪讛 讘讬讚讱 专讘 讘讬讘讬 砖讬讬诇讬' 诇专' 讝讬专讗.   讚讗"诇 专' 讝讬专讗 砖讗诇 讚讻讘专 谞砖诪注 诪讛 讘讬讚讜 砖讬砖讘 讜砖谞讛 讜转驻住 讘讬讚讜 诪讬诪专讗 讚专' 诪诇讜讱 讛诇讻讛 讗讘诇 专' 讝讬专讗 诇讗 砖谞讛 讛讚讬谉 专拽 住讬驻专 诇讜 砖专' 诪诇讜讱 讗诪专 讘讛讬驻讱 讜注讜讚 诪讛讬 转讬转讬 砖讬砖 讚讘专 讗讞专 讘讬讚讜 诇砖讗讜诇 诇讜 讜讗转 讻讜' 讗讘诇 专' 讝讬专讗 讚砖讗诇 诇专' 诪诇讜讱 讗讬 讗诪专 讻谉 诪砖诪注 讻讗讬诇讜 讛讚讘专 转诪讜讛 讘注讬谞讬讜 讜讬砖 讘讬讚讜 讘讛讬驻讱 讜注讜讚 讚讗"讻 讛讜"诇 诇讜诪专 讜诪专 诪讛 讘讬讚讬讛 讻讚讗诪专 诇讬讛 讞讬讬 讚诪专 讚讗谞讗 讜讻讜' 讻讚讚讬讬拽 转诇诪讜讚讗 讘注诇诪讗 讚拽讗诪专 诇讬讛 讗转 讜诇讗 拽讗诪专 诇讬讛 诪专 砖"诪 转诇诪讬讚 讞讘专 讻讜': 


讘专砖"讬 讘讚"讛 讻讛谞讬诐 砖讛拽讬讘讛 讻讜'   讜诪砖讜诐 专' 讬砖诪注讗诇 谞拽讬讟 诇讛.   诇讗 谞转讞讜讜专转讬:





专砖"砖

讙诪专讗 专讘 讗讚讗 讘专 谞转谉 讗诪专 转诇讬谞谉. 讜讘专讗"砖 讛讙讬' 专讘 讗讞讗 讘专讬讛 讚专讘讗 (讜诇讗 讻诪砖"讻 讛讙专讬"驻 讘砖诪讜 讘专 谞转谉). 讜讛讜讗 谞讻讜谉 讚讻谉 讗讬转讗 讘驻专拽 讛谞砖专驻讬谉 (住讜祝 讚祝 注讜) (讘讙诪专讗 砖诐 讗讬转讗 讘专 专讘 讗讘诇 讘专讗"砖 讛讙讬' 砖诐 讘专 专讘讗 讻讛讻讗) 讜拽专讬 诇讬讛 砖诐 专讘 诪砖专砖讬讗 讙"讻 讗讘讜讛 讚讗讘讗:



专砖"讬 讚"讛 诪讻砖讬专 (讘住讜驻讜). 讜讬"诇 砖谞讻谞住 诪住诪驻讜谉 讛拽谞讛 诇住诪驻讜谉 讛讻讘讚 讻讜'. 讻"谞 讚爪"诇. 讜讛讜讗 讘讬讗讜专 诇注讜讘讚讗 讚拽砖讬转讗 讻讜' 讚讘住诪讜讱 讚讗诪专 注诇讛 专"讗 住讬诪驻讜谞讗 谞拽讟 讜讗转讗讬:





讛讙讛讜转 讬注讘"抓

讙诪壮 讗诪专 专讘讬 诪诇讜讱. 谞"讘 讛诪"诪 驻转"讞 讜讛诇壮 诪诇讗驻讜"诐 讻诪"砖 住"住 注讝专讗 讘状驻:


专砖状讬 讚"讛 拽砖讬讬转讗 讙专注讬谞讗 砖诇 转诪专讛 讻爪状诇:


讚"讛 讗讜讜讝讗 讜讻讜壮 讜诪讗讬 拽讗诪专 讛讻讬 讻爪"诇:





讞讬讚讜砖讬 讞转"住

讻讛谞讬诐 谞讛讙讜 讘讜 讛讬转专. 诪诇砖讜谉 讝讛 诪砖诪注 诇讗 砖讗讻诇讜讛讜 讗诇讗 讗注"讙 砖讛讞诪讬专讜 砖诇讗 诇讗讻诇讜 诇讛讚讬讗 诪"诪 谞讛讙讜 讘讜 讛讬转专 诇讛讜专讜转 拽讜诇讗 讘转注专讜讘讜转 诪讘"诪 讘驻讞讜转 诪住' 讗讜 诇注谞讬谉 讞转讬讻讛 注爪诪讜 谞"谞 讜讻讬讜爪讗 讘讜 讜诪讟注诐 砖谞驻专砖 诇拽诪谉 讗讬"讛. 讚讘讜讚讗讬 讻讛谞讬 讛' 讝专讬讝讬诐 讜讝讛讬专讬诐 讛诐 讜诇讗 住诪讻讜 诇讛拽诇 注"讚 讜诪拽诇讜 讬讙讬讚 诇讜:


讜讗讘专讻讛 诪讘专讻讱 讗驻讬' 讙讜讬 讛诪讘专讱 讬砖专讗诇. 注讬讬谉 转讜住' 讜诇驻"讝 讬砖专讗诇 讛诪讘专讱 讞讘专讜 讜诪砖讬讘 诇讜 砖诇讜诐 谞诪爪讗 砖谞讬讛诐 诪转讘专讻讬诐 诪驻讬 讛拽讘"讛 讜诪驻讬 注爪诪诐. 讗讘诇 诪爪专讬 讛诪讘专讱 讬砖专讗诇 讜讛诪爪专讬 诪转讘专讱 诪讛讬"转 诇诪讛 诇讜 诇讬砖专讗诇 诇讛砖讬讘 诇讜 讘专讻讛 讻讬讜谉 砖讗讬谉 讛讬砖专讗诇 讞讜讝专 讜诪转讘专讱. 讜诪砖讜"讛 讗"诇 专' 讬砖诪注讗诇 诇谞讻专讬 诪讬诇转讱 讻讘专 讗诪讜专讛. 讜诪讬讛讜 讘驻' 讗诇讜 谞讗诪专讬谉 诪驻讬拽 专讬讘"诇 诪讛讗讬 拽专讗 诪讬注讜讟讗 诇讻讛谉 砖讗讬谞讜 注讜诇讛 诇讚讜讻谉 砖讗讬谞讜 诪转讘专讱 讘讻诇诇 讬砖专讗诇 讛诪转讘专讻讬诐 讚讚讜拽讗 诪讘专讻讬讱 讗讘专讱 讗讘诇 诇讗 讛诪讜谞注讬诐 注爪诪诐 诪诇讘专讱 讜诇驻"讝 讬"诇 专' 讬砖诪注讗诇 诇讗 住"诇 讻专讬讘"诇 讜诪砖讜"讛 诪讜拽讬 拽专讗 诇专讘讜转 讙讜讬 讛诪讘专讱 讬砖专讗诇 讗讘诇 讻讛谞讬诐 诇讗 讗讬诪注讟讬 讗驻讬' 讗诐 讗讬谞诐 注讜诇讬诐 诇讚讜讻谉. 讜诇驻"讝 讬砖 诇驻专砖 讜讗谞讬 讗讘专讻诐 诇讻讛谞讬诐 讛讬讬谞讜 讻讛谞讬诐 砖讗讬谞诐 注讜诇讬诐 讚讛讜讛 住讚"讗 讘谞讬 讬砖专讗诇 讜诇讗 讻讛谞讬诐 拽诪"诇 讙诐 讻讛谞讬诐 讛注讜诪讚讬诐 讘诪拽讜诐 讘谞讬 讬砖专讗诇 诇讛转讘专讱 诪讻讛谞讬诐 讗讞讬讛诐 讙诐 讛诐 讬转讘专讻讜. 讜讛讬讬谞讜 诪住讬讬注讬 讻讛谞讬 讚诪讜拽讬 讘专讻讛 诇讻讛谞讬诐 讘诪拽讜诐 讘专讻讛 讚讬砖专讗诇 驻讬' 讻砖讛诐 注讜诪讚讬诐 讜讗讬谞诐 注讜诇讬诐 诇讚讜讻谉:


讜讗讜诇讬 讬"诇 讚专' 讬砖诪注讗诇 诇讟注诪讬' 诇拽诪谉 住"讝 注"讗 讘诪讬诐 讘' 驻注诪讬诐 讜讻讜' 讚住"诇 讘' 讻诇诇讬诐 住诪讜讻讬诐 讜驻专讟 讗讞专讬讛诐 讗讬谉 讝讛 讻诇诇 讜驻专讟 讗诇讗 专讬讘讜讬 讜诪讬注讜讟 讜专讬讘讛 讛讻诇 讜讚诇讗 讻转谞讗 讚讘讬 专讘 砖诐. 讜诪讘讜讗专 专"驻 讚' 诪讬谞讬谉 讚讛"讛 驻专讟 讜讻诇诇 讜驻专讟 讬砖 诇讜 讻诇 讚讬谞讬 讻讜"驻 讜讻诇诇 讜谞诪爪讗 讛讻讗 讻转讬讘 讘' 驻专讟讬诐 住诪讜讻讬诐 讝讗"讝 讻讛 转讘专讻讜 讘谞讬 讬砖专讗诇 驻专讟 讜砖诪讜 讗转 砖诪讬 注诇 讘"讬 讞讝专 讜驻专讟 讜讝讛 谞拽专讗 住诪讜讻讬诐 讛讜讗讬诇 讜讗讬谉 注谞讬谉 讗讞专 诪驻住讬拽 讘讬谞讬讛诐 讻诪"砖 转讜住' 诪谞讞讜转 谞"讛 注"讘 讜讛"诇 讘' 驻专讟讬诐 讜讻诇诇 讜讗谞讬 讗讘专讻诐 讗讞专讬讛诐 讜讛讟诇 讻诇诇 讘讬谞讬讛诐 讜谞讬讚讜谞讬诐 讘专讬讘讜讬 诪讬注讜讟 讜专讬讘讜讬 专讬讘讛 讛讻诇 讗驻讬' 讻讛谞讬诐 讜诇讗 诪诪注讟 讗诇讗 注诐 砖讗讞讜专讬 讻讛谞讬诐:


讜讘讝讛 讬砖 诇讛诪砖讬讱 讛讱 诪住讬讬注讬 讻讛谞讬 诇讛讻讗. 讚讛专讗讘"讚 讻' 讛讘讬讗讜 讘拽专讘谉 讗讛专谉 驻' 讜讬拽专讗 讚专' 讬砖诪注讗诇 讚专讬砖 讘"驻 讛讞诇讘 讛诪讻住讛 讜讛讞诇讘 讗砖专 注诇 讛拽专讘 讘"驻 讞诇讘 讘' 讻诇诇讬诐 住诪讜讻讬诐 讜讗砖专 注诇 讛拽专讘 驻专讟 讛讟诇 驻专讟 讘讬讟讛诐 讜讚讜谞诐 讘讻诇诇 讜驻专讟 讜讻诇诇 讜讻诇诇讗 讘转专讗 讚讜拽讗 讜住讙讬 讘讚诪讬 诇讬 讘讞讚 爪讚 拽专讜诐 讜谞拽诇祝 讜诇讗 讘注讬 转讜转讘. 讜讚讘专讬讜 讗诪转讬讬诐 讗讘诇 转诪讜讛讬诐 讚诇拽诪谉 住"讝 诪讘讜讗专 讘驻讬专砖"讬 讚专' 讬砖诪注讗诇 住"诇 讘注诇诪讗 讻诇诇讗 拽诪讗 讚讜拽讗. 讜注讜讚 讗驻讬' 诪讗谉 讚住"诇 讘注诇诪讗 讻诇诇讗 讘转专讗 诪"诪 讛讬讻讬 砖砖谞讬 讻诇诇讬诐 住诪讜讻讬诐 诪讜讚讛 讚讻诇诇讗 拽诪讗 讜讝讛 讟注诪讜 砖诇 转谞讗 讚讘讬 专讘 砖诐. 讗讘诇 诪"诪 讛讗诪转 讻诪"砖 讛专讗讘"讚 砖讛专讬 专' 讬砖诪注讗诇 讚专讬砖 诇讬' 讘专讬讘讜讬 诪讬注讜讟 讜专讬讘讜讬 讜专讬讘讛 讛讻诇 讗驻讬 讗讬谞讜 转讜转讘 讜讗"砖. 讜诇驻"讝 讬"诇 讛讻讛谞讬诐 谞讛讙讜 讛讬转专 讘讞诇讘 砖注诇 讛拽讘讛 诇讗 砖讗讻诇讜讛讜 讗诇讗 注讻"驻 诇讗 讛讜专讜 讘讜 诇讛讞诪讬专 诇讛讜专讜转 谞转谉 讚诇讬转 诇讛讜 诇诪讚专砖 讘专讬讘讜讬 讜诪讬注讜讟 讗诇讗 讘讻诇诇 讜驻专讟 讘' 讻诇诇讬诐 住诪讜讻讬诐 讜讻诇诇讗 拽诪讗 讚讜拽讗 讜讘注讬谞谉 转讜转讘 拽专讜诐 讜谞拽诇祝 讜谞"诪 讚诇讗 诇讬诇驻讜 讻讛谞讬诐 诇诪讬讚专砖 讘专讬讘讜讬 讜诪讬注讜讟 讜讬讚专砖讜 讘谞讬 讬砖专讗诇 讘"驻 讜讛讟诇 讜讗谞讬 讗讘专讻诐 讘讬谞讬讛诐 诇专讘讜转 讘专讻讛 诇讻讛谞讬诐 砖讗讬谞诐 注讜诇讬诐 诇讚讜讻谉 讜讬转注爪诇讜 诪诇注诇讜转 诇讚讜讻谉 讜讗讬谞讛讜 讘注讬 诇讝专讜讝讬 谞驻砖讬讛讜 注"讻 谞讛讙讜 讘讛讬转专 讘讞诇讘 砖注诇 讛拽讬讘讛 砖诇讗 讗讻诇讜讛讜 诇讛拽诇 注诇 注爪诪诐 讗诇讗 砖讛讜专讜 讛讜专讗转 讛讬转专 讻谞"诇 诇讛讜专讜转 砖注讬拽专 讛讚讬谉 讚诇讗 讻专' 讬砖诪注讗诇 讜诪诪讬诇讗 讬讝讚专讝讜 诇注诇讜转 诇讘专讱 讗转 讬砖专讗诇:


讘诪拽讜诐 讘专讻讛 讚讬砖专讗诇. 诪讗讝 讗诪专转讬 讘讚拽讚讜拽 诇砖讜谉 拽专讗 讜讗讘专讻讛 诪讘专讻讱 砖讛拽讚讬诐 讘专讻转 讛' 诇讘专讻讛 砖诇 讛讚讬讜讟 讜诪拽诇诇讱 讗讗讜专 讛讬讗 讘讛讬驻讜讱 讜讛讜"诇 讜讗讗讜专 诪拽诇诇讱. 讜讗诪专转讬 砖讻讱 讛讜讗 讛注谞讬谉 讛诪讞砖讘 诇讘专讱 讬砖专讗诇 诪转讘专讱 诪讬讚 讻讚讬 砖讬转讘专讱 讛讬砖专讗诇 诪讗讚诐 讛诪讘讜专讱 讻讘专 诪讗转 讛'. 讜讗诪谞诐 讛诪拽诇诇 诇讗 讬拽讜诇诇 注讚 讗讞"讻 讻讚讬 砖诇讗 转爪讗 讛拽诇诇讛 诪驻讬 讗讚诐 诪拽讜诇诇 砖诪讚讛"讚 砖讜专讛 注诇讬讜. 讜讻注转 砖诪注转讬 讚讻注讬谉 讝讛 讻' 讛讙讗讜谉 诪"讛 讗诇注讝专 驻诇注拽诇砖 讝"诇 讘住驻专讜. 讜讛谞讛 诇驻"讝 讛讻讛谉 讛诪讘专讱 讟专诐 砖诪转讞讬诇 诇讘专讱 讻讘专 讛讜讗 诪转讘专讱 诇讟讜讘转 讬砖专讗诇 讻讚讬 砖讬转讘专讻讜 诪讛诪讘讜专讻讬诐. 讜诪"诪 讗讞专 讙诪专 讘专讻转诐 砖讜讘 讬转讘专讻讜 注讜讚 讛驻注诐 诪讛讬"转 讻讚讻转讬讘 讜砖诪讜 讗转 砖诪讬 注诇 讘"讬 讜讗讞"讻 讜讗谞讬 讗讘专讻诐 谞诪爪讗讜 谞讻谞住讬诐 讜讬讜爪讗讬诐 讘讘专讻讛 注讚 讘专讜讱 讗转讛 讘讘讜讗讱 讜讘专讜讱 讗转讛 讘爪讗转讱:





讚讜专 专讘讬注讬

讚祝 诪状讟 注状讗 讙诪专壮 讛讗讬 拽砖讬转讗 讚讗讬砖转讻讞 讘诪专讛 讜讻讜壮 讜讛谞状诪 讘转诪专讛, 讗讘诇 讚讝讬转讗 诪讬讘讝注 讘讝注 讜驻专砖状讬, 讜诪讗谉 讚讟专祝 讘诪讞讟 讟专祝 谞诪讬 讘讛讗, 讜讛拽砖讛 讛诪讛专砖状讗, 讚讛讗 讛讻讗 讘讻讘讚 拽讬讬诪讬谞谉 讜讻讜壮 讜诪住转诪讗 谞讻谞住讛 讛诪讞讟 讚专讱 讛讜砖讟 诇讻讘讚, 讻讬 讘讻讘讚 诇讗 砖讬讬讱 讘讚讬拽讛 砖讛讬讗 砖诇诪讛, 讜转讬壮 讻讬讜谉 讚讗讬砖转讻讞 讘诪专讛 讛讜状诇 讻住讬诪驻讜谞讗 专讘讛 讚讻讘讚讗 讜讻讜壮 注讻转状讚, 讜讗谞讬 转诪讛, 讚讗状讻 讛诇讗 诇讬讻讗 诪讗谉 讚诪讟专讬祝 讘讛讗, 讚讛讗 讗诪专 诇注讬诇 砖拽讬诇讜 讙讬诇诪讗 讚讟专讜驻讗讬, 讗讘诇 诇驻注状讚 谞专讗讛 诇驻专砖, 讚谞讬讛讜 讚住讬诪驻讜谞讗 谞拽讟讬 讜讗转讗讬, 讗讘诇 讻讬讜谉 讚诪讬讘讝注 讘讝注, 讞讬讬砖讬谞谉 砖谞讬拽讘 讛诪专讛 讜讛讘专讬讗, 诇诪讗谉 讚讞讬讬砖 诇注讬诇 讘诪讞讟 讘专讬讗讛 诇砖诪讗 讛讘专讬讗, 讜诪讟专讬祝 诪砖讜诐 讚专讜讘 谞讘诇注讬诐 讚专讱 讛讜砖讟, 讛讻讗 诪讟专讬祝 诪讟注诐 砖诪讗 谞讬拽讘讛 讛诪专讛 讜讛讘专讬讗, 讜讗注状讙 讚诇注讬诇 诇讗 讞讬讬砖 诇砖讬讟转 专砖状讬, 诇谞讬拽讘讛 讛专讬讗讛 讜讛讚专讛 讛诪讞讟, 讗诇讗 讚讞讬讬砖 砖讚专讱 讛讜砖讟 谞讻谞住 诇专讬讗讛, 砖讗谞讬 专讬讗讛 讚专讞讘讛, 诪砖讗状讻 诪专讛 拽讟谞讛 砖拽专讜讘讛 诇讬谞拽讜讘 注状讬 讛讗讬 拽砖讬转讗 讚讝讬转讗, 讜讗诐 讻谞讬诐 讚讘专谞讜, 诪讬讜砖讘 讘讝讛 讙诐 拽讜砖讬壮 讛转讜住壮 砖讛拽砖讜 注诇 驻专砖状讬, 讚讗状讻 讛讜讛 讚诇讗 讻讛诇讻转讗, 讚讗谞谉 讻专状讬 讚诪讻砖讬专 诇注讬诇 驻住拽讬谞谉, 讜诇驻讬 讛讗诪讜专 谞讬讞讗, 讚讬状诇 讚讗驻讬诇讜 专状讬 讚诇讗 讞讬讬砖 诇注讬诇 诇砖诪讗 讛讘专讬讗, 讛讬讬谞讜 讚讜拽讗 诇讙讘讬 讛讞砖砖 讚讚专讱 讛讜砖讟 谞讻谞住讛 讘专讬讗讛, 讚讛讜讗 讞砖砖 专讞讜拽 讗爪诇讜, 讚谞讬讛讜 讚专讜讘 谞讘诇注讬诐 讚专讱 讛讜砖讟, 讗讘诇 讻诇 讛谞讘诇注讬诐 讚专讱 讛讜砖讟 讛讜诇讻讬诐 诇讞讜抓 讚专讱 讛讻专讻砖转讗 讻讚专讻诐, 讜讗驻讬诇讜 诪讞讟 讗诐 谞转注讻讘 讘讛诇讬讻转讛 诇拽讜抓 谞转讞讘讛 诇讗讬讝讛 讗讘专 砖注讜讘专转 讚专讱 砖诐, 讗讘诇 诇讗 诇爪讗转 诇砖讟讞 讛专讬讗讛, 诪砖讗状讻 讻讗谉 讘诪专讛 砖驻讬专 诪爪讬 讞讬讬砖 诇砖诪讗 谞讬拽讘 讜讛讘专讬讗, 讜转讚注 讚诇注讬诇 讚祝 诪状讙 注状讘 专爪讛 诇讜诪专, 谞诪爪讗转 讗讬转诪专 讜讚讞讛 诇讬壮 讚讻诇 讛谞讬 讞讬讜讬 讘专讬讬转讗 拽讜爪讬 讗讜讻诇讬, 讜讗状讻 讘谞诪爪讗 讘诪专讛 讚诇讗 砖讬讬讱 讛讗讬 住讘专讗, 诇诪讗谉 讚讞讬讬砖 讘讬砖讘 诇讜 拽讜抓 讘讜砖讟 诇砖诪讗 讛讘专讬讗, 讛状讛 讚讞讬讬砖 讘谞诪爪讗转 讘诪专讛, 诇砖诪讗 谞拽讬讘 讜讛讘专讬讗, 讻讬讜谉 讚注讜专讛 讚拽 诪讗讚 讜爪专 诪讗讚 讛诪拽讜诐 讜讚讜状拽.


注状砖 讙诪专讗 讬转讬讘 专讗讘状讗 拽诪讬壮 讚专状讛 讜讬转讬讘 讜拽讗诪专 讗状专 诪诇讜讱 讗专讬砖讘状诇 讛诇讻讛 讻专状砖 讜讻讜壮, 讜讗讬谉 讛诇讻讛 讻专状砖, 讜驻专砖状讬 讝状诇 讙诪专壮 拽驻住讬拽 诇讬壮, 讜讘讬砖讬讘讛 讛讗讞专讜谞讛 谞驻住拽讜 讛讛诇讻讜转 讛诇诇讜 讛驻住讜拽讜转 住转诐 讘讙诪壮 注讻状诇, 讜讗谞讬 注讜诪讚 讜诪砖转讜诪诐, 讗诐 讛讗讬 讛诇讻讛 讛讬转讛 专讜驻驻讜转 讘讬讚诐 注讚 讛讬砖讬讘讛 讛讗讞专讜谞讛, 讜专壮 讘讬讘讬 讜专状讬 讘状讗 讗诪讜专讗讬 讘转专讗讬 住讘专讜 讚讛诇讻讛 讻专状砖, 讜讻谉 谞专讗讛 讚住讘专讜 专讘讛 讘专 转讞诇讬驻讗 讜专状讬 讘专 讗讘讗 讚诪驻专砖讬 讚讘专讬 专状砖 讚诇住诪驻讜谉 讙讚讜诇 拽讗诪专, 讜讛诪讛 讘砖诐 专讘 讗诪专讜 诇诪讬诇转讬讬讛讜 讻讚诇注讬诇 诪状讛 注状讘, 讜专讘谞讜 讛拽讚讜砖 谞诪讬 讗讬 讞住专讛 专讬讗讛 诇专状砖 拽转谞讬, 讛专讬 注讻状驻 诇讗 讛讻专讬注 讻谞讙讚讜, 诪注转讛 讬砖 诇转诪讜讛 注诇 讻诇 讛谞讬 讟专驻讬讜转, 讘专讬讗讛, 住讬专讻讜转 讜诪专讗讜转 讛驻讜住诇讜转 讚谞讗诪专讜 住转诐 讘讙诪壮 谞讬诪讗 讚讛诪讛 讚诇讗 讻专状砖, 讚诇讚讬讚讬壮 讘注讬谞谉 注讚 砖转讬谞拽讜讘 诇讘讬转 讛住诪驻讜谞讜转, 讚讻诇 讛谞讬 诪砖讜诐 谞讬拽讘讜 讛拽专讜诪讬诐 讗讜 住讜驻讜 诇谞拽讜讘 讟专驻讛, 讚诇讗 砖讬讬讱 讗诇讬讘讗 讚专状砖, 讜讗讬讱 诇讗 谞诪爪讗 诪讗谉 讚诪讻砖讬专 讘讻诇 讗诇讜, 诪砖讜诐 讚住讜讘专 讛诇讻讛 讻专状砖, 讜诇讗 注讜讚 讗诇讗 讚转拽谞讜 专讘讜转讬谞讜 讝状诇 讘讚讬拽转 讛专讬讗讛 诪砖讜诐 住讬专讻讗 讚砖讻讬讞讜, 讜讛专讬 讗讚专讘讛 讛讬讗 讛谞讜转谞转 讚讛诇讻讛 讻专状砖, 讚讘注讬谞谉 谞拽讘 注讚 讛住讬诪驻讜谉 讛讙讚讜诇, 讻诪讜 讚诪爪讬谞谉 讘谞讬讟诇 讛讗诐 讘住谞讛讚专讬谉 诇状讙 注状讗, 讚讛讗讻讬诇讛 专状讟 诇讻诇讘讬诐, 讜讞讻诪讬诐 讘讬讘谞讛 讚讞讜 讚讘专讬讜, 诪砖讜诐 讚讛注讬讚 转讜讚讜住 讛专讜驻讗, 讚讗讬谉 驻专讛 讜讞讝讬专讛 讬讜爪讗讜转 诪诪爪专讬诐, 砖诇讗 谞讬讟诇 讛讗诐 砖诇讛, 讜讻壮 砖诐 专砖状讬 讝状诇 讜讛专讬 讞讝讬谞谉 讚诪转拽讬讬诪讜转, 讜讛讻讗 讚讻讜讜转讬, 讚诪注讜诇诐 诇讗 砖诪注谞讜 讚诪转讛 讘讛诪讛, 讜诇讗 谞诪爪讗 诇讛 住讬讘讛 讗讞专转, 讗诇讗 砖专讬讗讛 砖诇讛 讛讬转讛 住专讜讻讛 讗讜 谞拽讜讘讛, 讜诇诪讛 诇讗 转讻专讬注 注谞讬谉 讝讛 讗转 讛讛诇讻讛, 讜讻讘专 讛注讬专 讘砖讜状转 诪讛专状诐 砖讬拽 讝状诇 转砖讜壮 住状讜 注状讝 诇注谞讬谉 转讞讬讘转 讛讻专住 讛专讙讬诇 讘讘讛诪讜转 注讬讬状砖.


讗讜诇诐 讗讞专 讝诪谉 专讘 谞转讬讬砖讘转讬 讘讚讘专 讚诇驻讬 诪讛 砖诪讜拽讬 诪转谞讬壮 讗讜 砖讞住专讛 讗诇讬讘讗 讚专状砖, 讻转讘讜 讛转讜住壮 讘诪砖谞讛 诇注讬诇, 讚讘讞住专讜谉 讻状砖 诪讜讚讛 讚讟专驻讛, 讛讗讬 讻状砖 讚拽讗诪专讜 讛转讜住壮 讘讙诪壮 诇讬转讗, 讗诇讗 讻讬讜谉 讚诇讗 讗讬转驻专砖 讘讙诪壮 讞住专讜谉 诇专状砖 讘讻诪讛, 讜讚讗讬 诪砖诪注 讚讗驻讬诇讜 讞住专讜谉 讻状砖 拽讗诪专, 讜谞专讗讛 诇讜诪专 讚讛讗讬 讞住专讜谉 诇讗讜 讘讘砖专 讛专讬讗讛 讘注讬谞谉, 讚诇讗 诪住转讘专 讻诇诇 讚讞住专讜谉 讻状砖 讘讘砖专, 讬注砖讛 诪注砖讛 讟专驻讜转 讚讛专讬 讞住专讜谉 讘驻谞讬诐 诇讗 砖诪讬讛 讞住专 讜讘谞讬诪讜拽 讛专讬讗讛 谞诪讬, 讚讜拽讗 讘讞住专讜谉 讬讜转专 诪专讘讬注讜转 讘注讬谞谉, 讗诇讗 讜讚讗讬 讚讞住专讜谉 诪谉 讛注讜专讜转 住讙讬 诇专状砖, 讜讞住专讛 讚讜诪讬壮 讚谞讬拽讘讛 拽转谞讬 讜讻诪讜 谞讬拽讘讛 讘注讜专讜转 讻谉 讞住专讛, 讛谉 讗诪转 砖诇讻讗讜专壮 谞专讗讛 诇讛讬驻讱, 讚讛专讬讗讛 砖谞讬拽讘讛 拽转谞讬 讜讻讘专 讛讘讗谞讜 讻状驻 讚讘专讬 讛驻讬讛状诪 讜讚讘专讬 讛诪讛专状诐 砖讬祝 注诇 讛诪砖谞讛 砖讻壮 诪砖讜诐 讚讻诇 砖谞讬拽讘讜 讛拽专讜诪讬诐 讛专讬 谞讬拽讘讛 讛专讬讗讛 讚住驻讜讙讬讬 讛讬讗, 讜诇注讜诇诐 谞讬拽讘讛 讛专讬讗讛 讘注讬谞谉, 讜讗状讻 讙诐 讗讜 砖讞住专讛 讗专讬讗讛 拽讗讬 讜诇讗 讗拽专讜诪讬诐, 讜诪讻砖状讻 讗讬 讗诇讬讘讗 讚专状砖, 讚讘谞拽讘 讘注讬谞谉 注讚 讛住讬诪驻讜谞讜转, 讗讬讱 谞驻专砖 讗讜 砖讞住专讛 讛专讬讗讛 注诇 讛拽专讜诪讬诐 诇讞讜讚, 讗诇讗 讚诇讗 讗讚注 讗讬讱 谞驻专砖 讞住专讛 讛专讬讗讛 注诇 讻状砖 讘讘砖专 讛专讬讗讛, 诇讻谉 诪讜讟讘 诇拽讘诇 讚讜讞拽 讘诇砖讜谉 讛诪砖谞讛 诪诇拽讘诇 讚讜讞拽 讘注谞讬谉 注爪诪讜, 讜诇讻谉 谞讞诇讬讟 讚专状砖 讘讞住专讜谉 讻状砖 砖讘注讜专讜转 诪讜讚讛 讚讟专驻讛, 讜讗状讻 讙诐 诇讚讬讚讬壮 讗讬讻讗 住讬专讻讜转 讜诪专讗讜转 讛诪讟专驻讜转 讻讬 诪拽讜诐 讛住讬专讻讗 讜讛诪专讗讛 转讜驻住 诪拽讜诐, 讜讗讬讻讗 讻讗谉 讞住专讜谉 讘注讜专讜转, 讜讗驻讬诇讜 诇专砖状讬 讚住讬专讻讗 诪讞诪转 谞拽讘 讘讗, 诪住转诪讗 谞拽讘 砖诪讜爪讬讗 诇讬讞讛 讗讬谞讜 讘诇讗 讞住专讜谉 讻状砖, 讜谞讬讛讜 讚讗讬 讗讜 砖讞住专讛 讚诪转谞讬壮 讚诇讗 讻专状砖, 讗诇讗 诪讬讬专讬 讘讞住专讜谉 讘驻谞讬诐 讗讜 讻诪砖状讻 讛专诪讘状诐 讘驻讬讛状诪 讘讞住专讜谉 讗讜谞讜转, 诇讗 砖诪注讬谞谉 讻诇诇 讚专状砖 讘讞住专讜谉 讻状砖 诪讜讚讛, 讗讘诇 诇驻注状讚 谞专讗讛 讘专讜专 讚讻诇 讛谞讬 讗诪讜专讗讬 讚住状诇 讚讛诇讻讛 讻专状砖, 讛状讟 诪砖讜诐 讚住状诇 讚专讘讬 讘诪转谞讬壮 拽转谞讬, 讗讜 砖讞住专讛 讗诇讬讘讬壮, 讗讘诇 诇讜诇讬 讝讗转 诪讛讬讻讬 转讬转讬 讬驻住拽讜 讻专状砖 谞讙讚 住转诐 诪转谞讬壮 讘讗讬住讜专 讚讗讜专讬讬转讗, 讜讗状讻 诪诪状谞 诇讬讻讗 讻讗谉 讞讜诇拽 注诇 讛谞讬 住讬专讻讜转 讜诪专讗讜转, 讚讗讬 讗讜 砖讞住专讛 讚诪转谞讬壮 讻专状砖, 讜讗讝 讛诇讻讛 讻讜讜转讬, 讛专讬 诪讜讚讛 专状砖 讘讞住专讜谉 讛注讜专讜转 讻状砖, 讜讗讬 讚诇讗 讗转讬壮 讛讗讬 砖讞住专讛 讚诪转谞讬壮 讻专状砖, 讜讗讝 诇讗 诪讜讚讛 专状砖 讘讞住专讜谉 讻状砖, 讗讝 讘诇讗状讛 讗讬谉 讛诇讻讛 讻专状砖, 讻谞诇驻注状讚 诇讬讬砖讘 讛讚讘专 讻驻讬 讞讜诪专 讛注爪讜诐 砖讘讜 讜讚讜状拽.


讜讻讗砖专 讞讝专转讬 注诇 讛讚讘专讬诐 讘砖注转 讛讛讚驻住讛 讗谞讬 专讜讗讛 讻讬 注讚讬讬谉 讛转诪讬讛 砖诇讬 讚诇注讬诇 拽讬讬诪转, 讚讻驻讬 讛谞专讗讛 讘专讜专, 讚专状砖 讜转状拽 驻诇讬讙讜 讘驻讬专讜砖 讛讛诇讻讛 砖讛讬转讛 诪拽讜讘诇转 讘讬讚诐, 讚诇砖讜谉 讝讛 状讛专讬讗讛 砖谞讬拽讘讛 讗讜 砖讞住专讛状 讛讬讛 诪拽讜讘诇 讘讬讚诐, 讜转状拽 驻讬专砖讛 讛讻讬, 讛专讬讗讛 讛讬讬谞讜 拽专讜诪讬 讛专讬讗讛 讜诪驻谞讬 砖讛谞拽讘 诪讙讬注 诇讘砖专 讛住驻讜讙讬讬 拽专讬 诇讬壮 专讬讗讛 砖谞讬拽讘讛, 讜讗讜 砖讞住专讛 讞住专讜谉 讘驻谞讬诐 拽讗诪专, 讜专状砖 诇讗 谞讬讞讗 诇讬壮 诇讜诪专 讚专讬讗讛 拽专讜诪讬 讛专讬讗讛 拽讗诪专 状讜讻讚拽讚讜拽 讛诪讛专状诐 砖讬祝, 讚诪状砖 诪拽专讜诐 讛诪讜讞 讚讘讗讛 讛讛诇讻讛 注诇 讛拽专讜诐, 诇讻谉 诪驻专砖, 讚注讚 讛住讬诪驻讜谞讜转 拽讗诪专, 讜讗状讻 注状讻 讚讗讜 砖讞住专讛, 讜讚讗讬 讚拽讗讬 注诇 讙讜祝 讛专讬讗讛 讜诇讗 注诇 讞住专讜谉 讛拽专讜诪讬诐 诇讘讚, 讜讝讛 讘专讜专 讘注讬谞讬 讜诇讻谉 讗讬谉 讘讬讚讬 诇诪爪讜讗 转讬专讜抓 诇转诪讬讛转讬 讜讚讜状拽.


注状砖 讙诪专壮 讚转谞讬壮 讻讛 转讘专讻讜 讗转 讘状讬, 专讬状砖 讗讜诪专 诇诪讚谞讜 讘专讻讛 诇讬砖专讗诇 诪驻讬 讛讻讛谞讬诐, 诇讻讛谞讬诐 注爪诪谉 诇讗 诇诪讚谞讜 讜讻讜壮, 讜诇讻讗讜专壮 讬砖 诇转诪讜讛 注诇 拽讜砖讬壮 讝讜 讚讛专讬 诇讻讛谞讬诐 讗讬谉 讞诇拽 讜谞讞诇讛 讘讗专抓 讜诪转驻专谞住讬诐 诪讬转专 讛砖讘讟讬诐 诪讞诇讘 讚讙谉 转讬专讜砖 讜讬爪讛专 砖诇讛诐, 讜讛讗讬 讘专讻讛 诇讬砖专讗诇 讛讜讗 讻注讬谉 讗讜专讞 诪讘专讱 诇讘注讛状讘, 讻谉 谞爪讟讜讜 讛讻讛谞讬诐 砖讜诪专讬 诪砖诪专转 讛拽讜讚砖, 诇讘专讱 讗转 讛注诐, 讬讘专讻讱 讜讬砖诪专讱 讻驻专砖状讬 注讛状转 砖讬转讘专讻讜 谞讻住讬讛谉 讜讬讛讬壮 谞砖诪专讬诐 诪谉 讛诪讝讬拽讬谉, 讜讻谉 讬讗专, 讜砖诇讜诐 讛讻诇 诇讗讬砖讜专 讜讟讜讘转 讛讗讜诪讛, 砖转砖讻讜谉 讘讟讞 砖讗谞谉 讜讛砖拽讟, 讜讘讗讬砖讜专 讜讟讜讘转 讛讗讜诪讛, 诪诪讬诇讗 诪转讘专讻讬诐 讻讛谞讬讛, 讜诪讛 爪专讬讻讬谉 讘专讻讛 诇注爪诪谉, 讗讘诇 讛谞诇驻注状讚 讚讘专讻讛 讛谞爪专讻讛 诇讻讛谞讬诐, 讛讬讗 砖讬爪诇讬讞讜 讘转讜专讛 讜讬讝讻讜 诇讗讜专讛 讛讗诪讬转讬, 讻讚讬 砖讬讚注讜 诇讛讚专讬讱 讗转 讛注诐 讘讚讚讱 讛谞讗讛 诇诪拽讜诐 讜诇讘专讬讜转, 讻讗砖专 讻诇 转状讞 爪专讬讱 诇讛转驻诇诇 注状讝 讘讻诇 讬讜诐, 讬讛状专 砖转讗讬专 注讬谞讬 讘转讜专转讱 讜诇讗 讬讗诪专 驻讬 讚讘专 砖诇讗 讻专爪讜谞讱 讜讻讜壮 讜注状讝 拽砖讗诇 讘专讻讛 诇讻讛谞讬诐 注爪诪谉 诇讗 诇诪讚谞讜, 讜讚讜状拽.


转讜住壮 讚状讛 讜讛拽讘状讛 诪住讻讬诐 注诇 讬讚诐, 讜诇专讬状砖 诇讗 讗讬爪讟专讱 拽专讗 诇讛讻讬 讜讻讜壮, 讜讝讛 讚讜讞拽, 讜诇驻注状讚 谞专讗讛 讚讙诐 讘讝讛 专讬状砖 讻讛谞讗 诪住讬讬注 讻讛谞讗, 讻讬 诇讻讗讜专壮 讚讘专讬 专状注 讚拽讗诪专 诪驻讬 讛讙讘讜专讛 诇讗 诇诪讚谞讜 爪专讬讻讬谉 讘讬讗讜专, 讚诪谞讬谉 诇讜 砖讘注讬谞谉 讛住讻诪讛 诪驻讬 讛讙讘讜专讛 诪状砖 讛讗讬 诪爪讜讛 诪砖讗专 诪爪讜讜转 诇诪砖诇 讛拽讘状讛 爪讬讜讛 诇注砖讜转 诪注拽讛, 讗注状驻 砖讬驻讜诇 讛谞讜驻诇 诪诪谞讜, 专状诇 砖诇讗 讬驻讜诇 专拽 诪讬 砖专讗讜讬 诇讬驻讜诇, 讜讛讜讗 讻讚讬 诇爪专祝 讗转 讛讘专讬讜转, 讻谉 爪讬讜讛 诇讻讛谞讬诐 诪拽讘诇讬 驻专谞住转诐 诪谉 讛注诐, 砖讬讘专讻讜 讗转 讛注诐, 讜讗诐 讛拽讘状讛 讬诪爪讗诐 专讗讜讬讬诐 诇讘专讻讛 讬砖驻讬注 注诇讬讛诐, 讜讗诐 讞诇讬诇讛 诇讗, 诇讗, 讗讘诇 讛注谞讬谉 讬转讘讗专, 注状驻 诪讛 砖讻转讘 讛专诪讘状诐 讘讛诇壮 谞状讻 驻讟状讜 讜讝状诇 状讻讛谉 砖诇讗 讛讬壮 诇讜 讚讘专 诪讻诇 讗诇讜 讛诪讜谞注讬诐 诪谞砖讬讗转 讻驻讬诐, 讗注状驻 砖讗讬谞讜 讞讻诐 讜讗讬谞讜 诪讚拽讚拽 讘诪爪讜讜转, 讗讜 砖讛讬讜 讛讘专讬讜转 诪专谞谞讬谉 讗讞专讬讜, 讗讜 砖诇讗 讛讬讛 诪讜状诪 讘爪讚拽, 讗讬谉 诪讜谞注讬诐 讗讜转讜 讜讻讜壮, 讜讗诇 转转诪讛 讜转讗诪专, 讜诪讛 转讜注讬诇 讘专讻转 讛讚讬讜讟 讝讛, 砖讗讬谉 拽讬讘讜诇 讛讘专讻讛 转诇讜讬 讘讻讛谞讬诐, 讗诇讗 讘讛拽讘状讛 砖谞壮 讜砖诪讜 讗转 砖诪讬 注诇 讘状讬 讜讗谞讬 讗讘专讻诐, 讛讻讛谞讬诐 注讜砖讬诐 诪爪讜讜转谉, 讜讛拽讘状讛 讘专讞诪讬讜 诪讘专讱 讗转 讬砖专讗诇 讻讞驻爪讜状 注讻状诇 讛讝讛讘, 讜诇讚讘专讬讜 讻讬讜谉 讻讗谉 专状注 讘砖讗诇转讜, 诪驻讬 讛讙讘讜专讛 诇讗 砖诪注谞讜, 讻诇讜诪专 砖诇讗 转讗诪专 砖讬砖 讻讞 讘讻讛谉 讛诪讘专讱 诪爪讚 诇讬讚转讜, 讬讛讬壮 诪讬 砖讬讛讬壮, 讚讝讛 讗讬谞讜 讗诇讗 讛拽讘状讛 爪讬讜讛 诇讛诐 讻谉, 讻讚讬 砖诇讗 讬讛讬讜 讻驻讜讬壮 讟讜讘讛, 砖拽讬讘诇讜 诪谉 讛注诐, 讜谞讗讛 诇讘专讻诐, 讗讘诇 讞诇讜转 讛讘专讻讛 转诇讜讬 讘讞驻爪讜 讬转壮 讜诇讗 讘讻讛谉 讛诪讘专讱, 讝讗转 讚注转 专状注 诪讘谞讬 讛讙专讬诐 砖讗讬谞讜 诪讬讜讞住, 讗讘诇 专讬状砖 诪讬讞讜住讬 讻讛讜谞讛, 诪住讬讬注 讻讛谞讗, 住状诇 讚讘讗诪转 讞诇讜转 讛讘专讻讛 转诇讜讬 讘讻讛谉 讛诪讘专讱 讝专注 讗讛专谉 拽讚讜砖 讚壮 讗注状驻 砖诪爪讚 注爪诪讜 讗讬谞讜 专讗讜讬壮 诇讛讗讬 讗讬爪讟诇讗 讜讚讜状拽.





诪专讗讬转 讛注讬谉

讻讛 转讘专讻讜 讗转 讘谞讬 讬砖专讗诇 专讘讬 讬砖诪注讗诇 讗讜诪专 诇诪讚谞讜 讘专讻讛 诇讬砖专讗诇 诪驻讬 讻讛谞讬诐 诇讻讛谞讬诐 注爪诪谉 讜讻讜'. 讗驻砖专 讘诪"砖 讛专讘 讻诇讬 讬拽专 讝"诇 注讛"转 讚讛拽讘"讛 谞转谉 诇讻讛谞讬诐 讻"讚 诪转谞讜转 讻讛讜谞讛 讜注讜讚 诪转谞讛 讻"讛 砖诪讘专讻讬谉 诇讬砖专讗诇 讜讛诐 诪转讘专讻讬谉 注"砖. 讜讛讬讬谞讜 讚专诪讝 讘讻讗谉 专讘讬 讬砖诪注讗诇 讻"讛 转讘专讻讜 讗转 讘谞讬 讬砖专讗诇 驻讬专讜砖 讻"讛 砖讛讬讗 诪转谞转 讞诪砖 讜注砖专讬诐 诇讻讛谞讬诐 讜诇讝讛 讗诪专 诇讻讛谞讬诐 注爪诪谉 诇讗 诇诪讚谞讜 砖讛讬讗 诪转谞转 讻"讛. 讜诪砖讜"讛 讗诪专讜 讬砖诪注讗诇 讻讛谞讗 诪住讬讬注 讻讛谞讬 诪住讬讬注 诇砖讜谉 讛讜讛 讻诪"砖 讛转讜住驻讜转 讚转诪讬讚 讛诐 诪转讘专讻讬谉 讜讛讬讗 诪转谞讛 讻"讛: 
讜讬砖 诇讛注讬专 讚讻讬讜谉 讚诪住讜专讜转 讘讬讚讬谞讜 讻诇 讛诪讘专讱 诪转讘专讱 讜专讘讬 讬砖诪注讗诇 注爪诪讜 讘讬专讜砖诇诪讬 住"驻 讗诇讜 讚讘专讬诐 讗砖讻讞谉 讚讘专讻讜 讙讜讬 讜讗诪专 诇讜 讻讘专 诪讬诇转讱 讗诪讜专讛 讜讗讘专讻讛 诪讘专讻讬讱. 讗"讻 讗诪讗讬 讗爪讟专讬讱 砖讬讘专讻诐 讛拽讘"讛 讜诪诇讘讚 讛驻砖讜讟 讚讜讗讘专讻讛 诪讘专讻讬讱 讛讬讗 讘专讻讛 讻讜诇诇转 讜讝讜讛讬 讘专讻讛 驻专讟讬转. 注讜讚 讬砖 诇讛专讞讬讘 讛讚讘专 讘诪"砖 讘诪讙讬诇讛 讚祝 讝"讱 讚专讘 讘讬专讱 诇专讘 讛讜谞讗 讬讛讗 专注讜讗 讚转讬讟讜诐 讘砖讬专讗讬 讜讗拽讬讬诐 讘讬讛 砖诪注 专讘 讜讗拽驻讚 讗诪专 诇讗 讗诪专转 诇讬 讻讬 讘专讻转讬讱 讜讻谉 诇诪专 讜讛讜讬谞谉 讘讛 诪讻讚讬 讛讗 讗诪专讜 专讝"诇 讻诇 讛诪讘专讱 诪转讘专讱 讜讗诪讗讬 讛讬讛 爪专讬讱 诇讜诪专 讜讻谉 诇诪专 讜谞讬讞讗 诇谉 讚讛讙诐 砖讬转讘专讱 讬讛讬讛 讘专讻讛 讗讞专转 讗讘诇 讗讬谞讜 诪讜讻专讞 砖讬讛讬讛 诪注讬谉 讘专讻讜转讬讜 讗讘诇 讗讬 讛讜讛 讗诪专 讜讻谉 诇诪专 讛讬讛 诪转讘专讱 讘专讻讛 讝讜 注爪诪讛 砖讘专讻讜 讬讛讗 专注讜讗 讚转讬讟讜诐 讘砖讬专讗讬. 讜讛砖转讗 谞讬讞讗 讚讛讻讛谞讬诐 诪讘专讻讬诐 讬砖专讗诇 讘专讻讛 诪砖讜诇砖转 讜讗诐 讛讬讛 讚讘注诇诪讗 砖讻诇 讛诪讘专讱 诪转讘专讱 讛讬讛 讗讬讝讜 讘专讻讛 讗讘诇 诇讗 讛讬讛 讻讘专讻讜转 讗诇讜 注爪诪谉 诇讻讱 讛' 诪讘专讻谉 讘驻专讟讜转 砖讬转讘专讻讜 诪注讬谉 讚讜讙诪讗. 讜专讘讬 注拽讬讘讗 住讘专 讚住讙讬 讜讗讘专讻讛 诪讘专讻讬讱 讜讛拽讘"讛 讬讘专讻诐 诪注讬谉 讚讜讙诪讗 砖讛诐 诪拽讬讬诪讬谉 诪爪讜转讜 讬转讘专讱 讜注讚讬祝 诪诪讬 砖诪讘专讱 诪注爪诪讜 讜注诪"砖 讛专讘 注讬讜谉 讬注拽讘 讝"诇 讜讬砖 诇讛砖讬讘 注诇 讚讘专讬讜 讝"诇:





驻转讞 注讬谞讬诐

专讘讬 讬砖诪注讗诇 讗讜诪专 诇诪讚谞讜 讘专讻讛 讜讻讜' 专讘讬 注拽讬讘讗 讗讜诪专 讜讻讜'. 讗谞讬 讘注谞讬讬 讻转讘转讬 注诇 诪讗诪专 讝讛 讘住驻专讬 讛拽讟谉 专讗砖 讚讜讚 驻专砖转 谞砖讗 讘住"讚 注"砖 讘讗讜专讱:





砖注专讬 转讜专转 讘讘诇

(诪讟 讗) 专讘 讗讚讗 讘专 谞转谉 讗诪专 转诇讬谞谉 讜讻讜' 讗"专 诪砖专砖讬讗 讻讜讜转讬讛 讚讗讘讜讛 讚讗讘讗 诪住转讘专讗 讜讻讜'.鈥斪撟� 砖讘专讗"砖 讻讗谉 讜讘讗讜"讝 讞"讗 专讬砖 住讬' 转讬"讗 讛谞讜住讞: 专讘 讗讞讗 讘专讬讛 讚专讘讗*[讜讻"讛 讘讻"讬 讛诪讘讜专讙 讜专讜诪讬 讘', 讜讻谉 讛讙讬讛 诪讛专砖"诇 讘讚"专, 讻"讬 诪讬谞讻谉: 专讘 讗讞讗 讘专 专讘, 讻"讬 专讜诪讬 讗': 专讘 讗讞讗 讘专 专讘讗, 讻"讬 专讜诪讬 讙': 专讘 讗讞讗, 讚驻讜' 讬砖谞讬诐: 专讘 讗讞讗 讘专 谞转谉.] 讘诪拽讜诐 "专讘 讗讚讗 讘专 谞转谉", 讜讻谉 谞讻讜谉 (注讬' 诪"砖 诇注讬诇 讘讬讘诪' 讬讗 讗 讜诇讛诇谉 讘讚讘专讬谞讜 注诇 住讛"讚 注' 专讘 讗讞讗 讘专 专讘).


(砖诐) 驻诇讬讙讬 讘讛 专讘 讬讜住祝 讘专 讚讜住讗讬 讜专讘谞谉.鈥斪懽愖�"讝 讞"讗 住讜祝 住讬' 转讬讗 讛谞讜住讞: "驻诇讬讙讬 讘讛 讗讘讗 讬讜住祝 讘谉 讚讜住转讗讬 讜专讘谞谉"*[讛砖诐 诪砖讜讘砖 讙诐 讘讻转讘讬 讛讬讚 讻讜诇诐, 讜讙诐 讘注诇 讚"住 讻转讘: 讜爪"诇 讻诪"砖 讘讗讜"讝 讗讘讗 讬讜住讬 讘谉 讚讜住转讗讬.], 讜讻注讬谉 讝讛 讬砖 讘讘专讻讜转 (讻讞 讗), 讜诪爪讗谞讜 讻诪讛 驻注诪讬诐, 砖专讘讬 讗诪专 讘砖诐 "讗讘讗 讬讜住祝 讘谉 讚讜住转讗讬" (注讬' 住讛"讚 讘注专讻讜).





讬诐 砖诇 砖诇诪讛

讚讬谉 讙专注讬谉 砖诇 转诪专讛 砖谞诪爪讗 讘诪专讛 讻砖专 讗讘诇 讙专注讬谉 砖诇 讝讬转 砖谞诪爪讗 讘诪专讛 讟专驻讛 讗驻讬' 讛讬讗 砖诇讬诪讛 讗讘诇 讘砖讗专 讗讘专讬诐 砖注讜专谉 注讘 讗诐 谞诪爪讗 诪讞讟 讘转讜讻谉 讜讗讬谞讛 转讞讜讘讛 讻砖专 讜讘讚拽讬谉 讬砖 诇讗住讜专 讻诪讜 讘诪专讛:


讛讛讜讗 拽砖讬转讗 讚讗讬砖转讻讞 讘诪专讬专转' 讗专"讗 讻讬 讛讜讬谞谉 讘讬讛 专"讻 讗诪' 讛讗 讜讚讗讬 住诪驻讜谞讛 谞拽讟 讜讗转讗 讜讗注"讙 讚诇讗 谞驻讬拽 诪讬专讘诇' 讛讜讗 讚专讘讬诇 驻专砖"讬 讗注"驻 砖讗讬谉 讬讻讜诇 诇爪讗转 讚专讱 讛住诪驻讜谉 讻砖专讜爪讬' 诇讛讜爪讬' 诪诪谞讛 诪"诪 讗诪专讬谞谉 诪讬专讘诇 讛讜讗 讚专讘讬诇 讻诇讜诪专 注"讬 谞注谞讜注 讛讘讛诪讛 砖诪谞注 讬诪讬诐 专讘讬诐 讘讛诇讬讻转' 谞讻谞住 转诪讬讚 诪注讟 诪注讟 讘诪拽讜诐 讚讜讞拽 砖讗讬谞讛 讬讻讜诇讛 注讻砖讬讜 诇爪讗转 讜诇驻"讝 讗诐 讬砖 讛讻讬专讗 讘拽砖讬转' 砖讘诇注讛 诪拽专讜讘 专讗讜讬 诇讛讟专' 讜诪住讬拽 讜讛"诪 讚讚讬拽诇' 砖讛讜' 讙专注讬谉 砖诇 转诪专' 讗讘诇 讚讝讬转 诪讘讝注 讘讝注 驻讬' 谞讜拽讘 讻诪讞讟 讜讟专驻讛 诇讚"讛 讗驻讬' 诇驻讬 诪讛 讚诪讻砖讬专 诇注讬诇 诪讞讟 讘专讬讗讛 讻砖讛讬讗 砖诇讬诪讛 诪砖讜诐 砖讛讜' 拽讟谉 讜讘讗 讚专讱 住诪驻讜谉 讗讘诇 讛讻' 讘拽砖讬讬转' 讚讝讬转' 砖讛诐 讙住讬诐 讜讗讬谞' 讬讻讜诇讬' 诇讘讗 讘专讬讗讛 讚专讱 讛住诪驻讜谞讜转 讞讬讬砖讬谞谉 砖诪讗 谞讬拽讘 讛讜砖讟 讜讞讝专 讜谞讻谞住 讘讻讘讚 讻"讻 讛转讜' 讜讛专"讗砖 讗讞专讬讛诐 讗讘诇 讛专"谉 转驻住 诇讜 砖讬讟讛 讗讞专转 讜讻' 讚讗讛"谞 讗祝 讘拽砖讬转讗 诇讗 讗诪专讬谞谉 砖讘讗 讚专讱 讛讜砖讟 讗诇讗 转诇讬谞谉 砖讚专讱 讛住诪驻讜谞讜转 讘讗 讗诇讗 砖讗祝 讗转"诇 讚专讱 讛拽谞讛 讘讗 讜谞讻谞住 讘诪专讛 诪"诪 诪讗讞专 砖注讜专 讛诪专讛 讛讜讗 专讱 讜讚拽 讞讬讬砖讬谞谉 砖诪讗 诇讗讞专 砖谞讻谞住讛 讘诪专讛 谞拽讘讛 讗讜转讛 讜诪"讛 讗驻讬' 专讘谞谉 讚诪讻砖讬专讬 诪讞讟 讘专讬讗讛 砖讛讬讗 砖诇讬诪讛 诪"诪 讘拽砖讬转讛 讚讝讬转 讘诪专讛 诪讜讚讜 砖讛讜讗 讟专讬驻讛 讜诪"讛 讗驻讬' 诪讞讟 砖谞诪爪讗 讘转讜讱 讛诪专讛 讟专讬驻讛 讚诪转讜讱 砖注讜专讛 讚拽 讞讬讬砖讬谞谉 砖诪讗 谞拽讘讛 讜诪"诪 讘砖讗专 讛讗讘专讬诐 砖注讜专谉 注讘 讗注"驻 砖谞拽讜讘转谉 讘诪砖讛讜 讗诐 谞诪爪讗 诪讞讟 讘讞诇诇谉 讻砖专 讗讗"讻 谞转讞讘 砖诐 讜讻讚讗诪专讬谞谉 讙讘讬 讬砖讘 诇讛 拽讜抓 讘讜砖讟 讚讜拽讗 讘讬砖讘 讛讜讗 讚讞讬讬砖讬谞谉 讗讘诇 讘谞诪爪讗 诇讗 讜讘讛"讙 讚诪讟专讬祝 诪讞讟 讚讗讬砖转讻讞 讘诇讬讘讗 诇讗 讗诪专 讛专讘 讻谉 讗诇讗 讘诇讘 讘诇讘讚 讗讘诇 砖讗专 诪拽讜诪讜转 讻讙讜谉 讻专住 讜拽讜专拽讘谉 砖诇 注讜祝 讻砖专讛 讜讻谉 讛诪谞讛讙 诇讛转讬专 诪讬讛讜 讘讚拽讬谉 讞讬讬砖讬谞谉 讻讚讞讬讬砖讬谞谉 讘诪专' 诪转讜讱 砖讛谉 讛讜诇讻讬谉 讘讛讬拽祝 讜拽专讜诪谉 专讱 讜讬砖 诇讞讜砖 砖诪讗 讗讜讻诇讬谉 讜诪砖拽讬谉 砖讛讜诇讻讬谉 讘讛 讚讞拽讜讛 讜谞拽讘讛 讜讘谞拽讘 诪砖讛讜 讗讬谉 诇讛诐 讘讚讬拽' 讻诪"砖 诇诪注诇讛 讘砖诐 专砖"讬 讝"诇 注"讻 诪砖诪注 诇讛讚讬讗 讚讗驻讬诇讜 讗讬转' 诇诪专讛 拽诪谉 诇讗 诪讛谞讬 诇讬' 砖讜诐 讘讚讬拽讛 讜诇讗 讻讚注' 讛讻诇 讘讜 砖讻转讘 讘砖诐 讘讛"注 讚讗驻讬' 讘讙专注讬谉 讝讬转 诪住转讘专' 讚讚讜拽' 讻讬 诇讬转 诇诪专讛 拽诪谉 讗讘诇 讗诐 讗讬转' 拽诪谉 讜讛讬讗 砖诇讬诪讛 讻砖专' 讻讚讗诪专讬' 讙讘讬 诪讞讟 砖谞诪爪讗' 讘专讬讗' 讜讻"讚 讛专"讞 讝"诇 注"讻 讜讻"讻 讛专诪讘"诐 诇讛讚讬讗 讜讝"诇 谞讝讬讬"讛 砖谞诪爪讗转 讘诪专讛 讗诐 讛讬转讛 讻诪讜 讙专注谞讬转' 砖诇 转诪专讛 砖讗讬谉 专讗砖讛 讞讚 诪讜转专转 讜讗诐 专讗砖' 讞讚 讻讙专注讬谞讬 讛讝讬转 讗住讜专' 砖讛专讬 谞拽讘' 讗讜转讛 讻砖谞讻谞住 讜讝讛 诇讗 讬专讗讛 讛谞拽讘 诪驻谞讬 砖讛讜讙诇讚 驻讬 讛诪讻讛 注"讻 讜讗"诇 讗诪讗讬 诪讻砖讬专讬谉 诇注讬诇 诪讞讟 讘专讬讗讛 讻砖讛讬讗 砖诇讬诪讛 讜诪砖诪注 住转诪讗 讗驻讬' 讗诐 讘讞讜讚' 住诪讜讱 诇砖讬驻讜诇讬 讜诇讗 讗诪专讬谞谉 砖诪讗 谞讬拽讘 砖讛专讬 注讜专讜 专讱 讜讛讙诇讬讚 驻讬 讛诪讻讛 讜拽专讜诐 砖注诇讛 诪讞诪转 诪讻讛 讘专讬讗讛 讗讬谞讛 拽专讜诐 讚讬"诇 讚讗讬谉 讚专讱 讛专讬讗讛 诇讛讙诇讬讚 讗诐 诇讗 砖谞住专讱 讘拽专讜' 诪诪砖 讜讗讝 讛讜讗 谞专讗讛 诪讘讞讜抓 讗讘诇 讘讚诇讬讻讗 专讬注讜转讛 诪讘讞讜抓 诇讗 讗诪专讬谞谉 注诇讛 拽专讜诐 讜讙诐 诪讗讞专 砖讛专讬讗讛 谞驻讜讞讛 讛讬讗 转诪讬讚 讗讬谉 讚专讻讛 诇讛讙诇讬讚 讜诇住转讜诐 讛谞拽讘 讗"诇 讘住讬专讻讗 讜拽专讜诐 讛谞专讗讛 讜诪专讛 砖谞住专讻讛 转诪爪讗 诇拽诪谉 住讬' 谞"讜:


讚讬谉 讛讬讻讗 砖谞拽讘讛 讛专讬讗讛 讘诪拽讜诐 讚诪砖诪砖讗 讬讚 讛讟讘讞 讻砖专 讜讗诐 讛讬讛 讛谞拽讘 讗讚讜诐 住讘讬讘讬讜 讟专讬驻讛 讜讻谉 讘讜讚拽讬谉 讘爪诇注讜转 讜讗驻讬诇讜 砖讗讜讚诐 讘讚讜驻谉 讟专讬驻讛 讜讗诐 讛谞拽讘 驻转讜讞 讟专讬驻讛 讜诇讗 诪讛谞讬 讛拽驻讛 讜讛讬讻讗 讚谞砖讘专 讛注爪诐 讗讜 谞砖诪讟 讘诪拽讜诐 砖讛讜讗 谞讟专祝 讜诇讗 讬讚注讬谞谉 讗诐 诇驻谞讬 砖讞讬讟讛 讗讜 诇讗讞专 砖讞讬讟讛 讗诐 讛讜砖讞专讛 讛诪讻讛 讟专讬驻讛 讝讗"诇 讛讜讬 住驻拽 讜讙"讻 讟专驻讛 讜讗诐 讬砖 诇转诇讜转 讘讚讘专 讛讬转专 转诇讬谞谉:


诪住拽讬谞谉 讘住讜讙讬讗 讗讬 谞讬拽讘 专讬讗讛 讛讬讻讗 讚诪诪砖诪砖讗 讬讚讗 讚讟讘讞讗 转诇讬谞谉 讗讜 诇讗 转诇讬谞谉 专讘 讗讞讗 讘专讬讛 讚专讘讗 讗诪专 转诇讬谞谉 诪"讝 讘专讬讛 讚专讘 诪专讬 讗诪专 诇讗 转诇讬谞谉 讜讛诇讻转讛 转诇讬谞谉 讚讛讗 转诇讬谞谉 讻砖讛讞讝讬专 讘谞讬 诪注讬讬诐 讻砖讛谉 谞拽讜讘讬诐 讜讛"讛 诇专讬讗讛 讜讻' 讛专讗"砖 诪讚讘专讬 专砖"讬 讜讛讬讻讗 讚诪诪砖诪砖' 讬讚讗 讚讟讘讞讗 讛讬讬谞讜 讘讻诇 讛专讬讗讛 讛讬讻讗 砖讬讻讜诇讬' 诇转诇讜转 砖讛注讘讬' 讛讟讘讞 讬讚讜 讻讙讜谉 砖转诇砖 讘讞讝拽讛 讗讜 砖讛注讘讬专 住讻讬谉 讚专讱 砖诐 讜讘讛诇' 讘讚讬拽讜' 讻' 讗诐 谞诪爪讗 讛谞拽讘 砖讬砖 诇转诇讜转 讘讬讚讗 讚讟讘讞讗 讻讙讜谉 讘讻"诪 砖诪砖诪砖 砖诐 讛讘讜讚拽 讘讬讚讜 讗讜 讘诪拽讜诐 砖讬砖 诇转诇讜转 砖讛讻谞讬住 讛住讻讬谉 讗讜 砖转诇砖 讘讞讜讝拽 诪诇诪讟讛 诇诪注诇讛 讗讜 砖拽专注 讘爪驻讜专讬谉 讗谞谉 讗讜诪专讬诐 讛讘讜讚拽 注砖讛 讛谞拽讘 讜诪讻砖讬专讬谉 讜讻' 讘"讬 讜讝"诇 诪"讻 讘讘讚讬拽讜转 讗砖讻谞讝讬诐 讗诐 讛讬讛 讛谞拽讘 讗讚讜诐 住讘讬讘讬讜 讗讝 讜讚讗讬 拽讜讚诐 砖讞讬讟讛 谞讬拽讘讛 讜讟专讬驻讛 注"讻 讜讚讘专讬 讟注诐 讛诐 讜诪"讻 注讜讚 讘讜讚拽讬谉 讘爪诇注讜转 讻诪讜 讙讘讬 讛讗讚讬诪' 讗诐 讬砖 讘讛谉 讗讜讚诐 讘讚讜驻谉 讜讚讗讬 拽讜讚' 砖讞讬讟' 谞拽讘' 讜讟专讬驻讛 讜讙诐 诇讝讛 讚注转讬 谞讜讟讛 注"讻 诪爪讗转讬 讘诪专讚讻"讬 砖诇驻谞讬谞讜 讛讙"讛 讘驻"拽 讚讞讜诇讬谉 讜讝"诇 讻' 专' 砖诪讞讛 讻诇 讛讬讻讗 讚讗讬讻讗 诇诪讬转诇讬 讘讝讗讘 讗讜 讘诪砖诪讜砖 讬讚讗 讚讟讘讞讗 诪讻砖讬专讬谉 讜讗"爪 诇讛拽讬祝 讜讗驻讬诇讜 讗讬 诪拽讬驻讜 讜诇讗 讚诪讬 诪讻砖讬专讬谉 讚住诪讻讬谉 讗讞讝拽讛 讚专"讛 谞砖讞讟讛 讘讞讝拽转 讛讬转专 注讜诪讚转 讜讗诪专讬谞谉 讗注"驻 砖砖谞讬 讛谞拽讜讘讬诐 谞注砖讛 诇讗讞专 砖讞讬讟讛 讝讬诪谞讬谉 讚诪讬 讜讝讬诪谞讬谉 诇讗 讚诪讬 讗讘诇 讛讬讻讗 讚诇讗 讘讗 讝讗讘 讗讜 讚诇讗 诪砖诪砖 讬讚讗 讚讟讘讞讗 讛爪专讬讻讜 讞讝"诇 讛拽驻讛 讚讗讬 讚诪讬 讻砖专讛 讻讱 驻讬' 专"讞 讜讝讛 诇讱 讛讗讜转 讻诇 谞拽讘 讗砖专 讬谞拽讘 拽讜讚' 砖讞讬讟讛 讛讜讗 驻转讜讞 诇讗讞专 砖讞讬讟讛 讗讬谞讜 驻转讜讞 讜讗讜诪专 专"砖 专"诇 讚诇讗 驻转讜' 讜诇讗 诪讛谞讬 讛拽驻讛 讗诇讗 讟专驻讬谉 诇讬讛 讜讗讬 住转讜诐 住驻拽 讛讜讬 讜讘注讬 讛拽驻讛 注"讻 讜爪专讬讱 诇讛讙讬讛 讗讜转讛 讻讬 讛住讜驻专 砖讻转讘 诇讗 驻转讜讞 讛讞诇讬祝 专讬砖讗 诇住讬驻讗 讗诇讗 讛讻讬 讛讜' 讗讬 驻转讜讞 诇讗 诪讛谞讬 讛拽驻讛 讜诪讟专讬驻讬谉 讜讗讬 诇讗 驻转讜讞 住驻拽 讛讜讬 讜讗祝 讬砖 诇讛讙讬"讛 讗讜转讛 讘注"讗 讜诇拽讜诇讗 讚讙诐 驻转讜讞 诪讛谞讬 讛拽驻讛 诇"讻 讻诇诇 讚讗"讻 讗讬 诇讬讻' 驻转讜讞 讗驻讬诇讜 讛拽驻讛 诇讗 讘注讬 讞诇讬诇' 诇讛拽诇 讚砖诪讗 诇讗 谞驻转' 诪转讞讬诇讛 讗讜 谞住转诐 讗讞"讻 讜谞专讗讛 讚讚讜拽' 讘砖讗专 谞拽讘讬' 讗讘诇 讘谞拽讘讜' 讛诪讜专谞' 诇注讜诇诐 讛诐 驻转讜讞讬' 讜讗驻"讛 讛诐 讻砖讬专讬诐 讗诐 谞诪爪讗讜 讛转讜诇注讬诐 讚讗诪专讬谞谉 诇讗讞专 砖讞讬讟讛 驻讬专砖讜 讻讚诇拽诪谉 (住讬诪谉 砖讗讞专 讝讛) 讜讘砖讗专 谞拽讘讬诐 讚诪讟专讬' 讘砖讛谞拽讘 讛讜讗 驻转讜讞 讜诇讗 诪讛谞讬 讛拽驻讛 讻"砖 讚诇讗 转诇讬谞谉 讘讬讚讗 讚讟讘讞讗 讚诇讗 注讚讬祝 诪讛拽驻讛 讗"诇 砖讛讟讘讞 诪专讙讬砖 讘讘讬专讜专 砖诪诪谞讜 讘讗 讛谞拽讘 讜讛讬讻' 讚谞砖讘专 讛注爪诐 讗讜 谞砖诪讟 讘诪拽讜诐 砖讛讜讗 谞讟专祝 讜诇讗 讬讚注讬谞谉 讗讬 诪讞讬讬诐 讗讬 诇讘转专 诪讬转讛 讻转讘 讘住"讛 讝讬诪谞讬讬谉 住讙讬讗讬谉 诪爪讬谞讜 诇讘专讜专 讻讙讜谉 讗诐 讛讜砖讞专讜 讛诪讻讛 讗讝 讜讚讗讬 诪讞讬讬诐 谞注砖讛 讜讻诇 讛讬讻讗 讚诇讗 诪爪讬谞讜 诇讘专讜专讬 讗住专讬' 诪住驻拽 讜诇讗 讗诪专讬谞谉 谞砖讞讟讛 讛讜转专' 注讚 砖讬讜讚注 讘诪讛 谞讟专驻讛 讻诪讜 讙讘讬 讝讗讘 砖谞讟诇 讘谞讬 诪注讬讬诐 讚讛讻讗 讛住驻拽 转诇讜讬 讘讞讬住专讜谉 讛讞讻诪讛 讜讗诐 讛诇讛 讘拽讬 讛讬讛 讬讻讜诇 诇讛讘讞讬谉 诇讝讜 讜讻讬讜谉 讚讬砖 专讬注讜转讗 讗住专讬谞谉 诪住驻拽 讜讻诇 讻讛"讙 注"讻 讜讻谉 谞讜讛讙讬谉 诇讛讞诪讬专 讜诪"诪 谞专讗讛 讚诇讬转 诇讬讛 诇讘注诇 讛讟专讬驻讛 讘诪讛 诇转诇讜转 讗诇讗 住驻拽 讘注诇诪讗 讛讜讗 讚诪讞诪讬' 讗讘诇 讛讬讻讗 砖谞专讗讛 讘注讬谞讬讜 诇转诇讜转 讘注谞讬讬' 砖谞注砖讛 诇讜 讗讞专 讛砖讞讬讟讛 转诇讬谞谉 讘讛 讜讻"讻 讛专"谉 讘驻"拽 讚讞讜诇讬谉 讘砖诐 讛专' 讬讜谞讛 讜讝"诇 诪讛讗 讚讗诪专讬谞谉 讻诇 住驻拽 讘砖讞讬讟讛 讻讜' 诇讗转讜讬讬 住驻拽 砖讛讜讗 住驻拽 讚专住 讻诇讜' 诇讗 讗诪专讬谞谉 讛诇讱 讗讞专 讛专讜讘 砖诪注讬' 讛讬讻讗 砖谞砖诪讟讛 讙祝 讛注讜祝 讗讜 谞砖讘专讛 专讙诇讛 诪谉 讛讗专讻讜讘讛 讜诇诪注诇讛 讜讗讬谉 讬讚讜注 讗诐 拽讜讚诐 砖讞讬讟讛 讗诐 诇讗讞专 砖讞讬讟讛 讚讗讝诇讬谞谉 诇讞讜诪专讗 讜讛"讛 诇讻诇 砖讗专 讟专讬驻讜' 讚讻诇 讛讬讻讬 讚讗转讬诇讬讚 专讬注讜转讗 讗讝诇讬谞谉 诇讞讜诪专讗 讜专讗讬讬讛 诇讚讘专 诪讚讗诪专 讘专讬砖 讗"讟 讛讛讬' 讗讬诪专转' 讚讛讜讗 诪讬住讙讬讬' 讻专注' 讘转专讬讬讛讜 讗诪专 专讘 讛讗讬 砖讙专谞' 谞拽讟讛 诪转拽讬祝 诇讛 专讘讬' 讜讚讬诇诪讗 讞讜讟 讛砖讚专讛 讗讬驻住讬拽 讗诇诪讗 诪讚诪"诇 专讘讬谞讜 讛讻讬 砖"诪 讻诇 讛讬讻讗 讚讗讬转讬诇讬讚 专讬注讜转讗 诇讞讜诪专讗 讗讝诇讬' 讻讬 诇讗 转拽砖讬 诇讱 讛讗 讚讗诪专讬谞谉 讘驻讗"讟 讗讬 谞讬拽讘讛 诇讛 专讬讗讛 讛讬讻讗 讚诪诪砖诪砖讗 讬讚讛 讚讟讘讞讗 转诇讬谞谉 讗讜 诇讗 转诇讬谞谉 讜诪住拽讬谞谉 讚转诇讬谞谉 讚讛讗 转诇讬谞谉 讘讝讗讘 讗诇诪讗 讘住驻拽 讟专讬驻讜转 诇拽讜诇讗 转诇讬谞谉 讚讛转诐 讛"讟 诇驻讬 砖讬砖 讚讘专 诇驻谞讬谞讜 诇转诇讜转 讘讜 诇讛讬转专 讜讗讬谉 讚讘专 诇转诇讜转 讘讜 诇讗讬住讜' 讛诇讻讱 讻诇 讛讬讻讗 讚讬砖 讚讘专 诇转诇讜转 讘讜 诇讛讬转专 讻讙讜谉 砖讚专住讜 注诇 讛讙祝 讗讜 驻专讻住 讜谞诇讞抓 讗诇 讛拽讬专 讜讗讬讻' 讗讜诪讚谞' 讚讗驻砖专 砖谞砖诪' 讙驻讬讛 诪讞诪转 讻讱 转诇讬谞谉 诇拽讜诇讗 讚讛讗 转诇讬谞谉 讘讝讗讘 讻讱 驻讬专砖 讛专"专 讬讜谞讛 讝"诇 注"讻 讜讛讬讬谞讜 诪诪砖 讻讚讘专讬 讜诇讗讜 讚讜拽讗 讚讜专住讜 讗讜 谞诇讞' 诇拽讬专 拽讗诪专 讗诇讗 讝讜 讜讻诇 讻讬讜爪讗 讘讝讜:

